open-index/open-wikipedia-markdown huggingface dataset:
ఆపరేషన్ గోల్డ్‌ఫిష్

**ఆపరేషన్ గోల్డ్‌ఫిష్** 2019, అక్టోబరు 18న విడుదలైన తెలుగు చలనచిత్రం. వినాయకుడు టాకీస్, యు&ఐ ఎంటర్టైన్మెంట్స్ పతాకంపై సాయికిరణ్ అడవి దర్శకత్వం వహించిన ఈ చిత్రంలో ఆది, సాషా చత్రి, నిత్య నరేష్, కార్తీక్ రాజు, పార్వతీశం, కృష్ణుడు, అబ్బూరి రవి, మనోజ్ నందం తదితరులు నటించగా, శ్రీచరణ్ సంగీతం అందించాడు. 1980వ దశకంలో కాశ్మీరీ పండితులను లోయ నుండి సామూహిక బహిష్కరణ చేసిన నిజ సంఘటనల ఆధారంగా ఈ కథ రూపొందింది. జమ్మూ కాశ్మీర్‌లో ఆర్టికల్‌ 370 రద్దు చేయడంతో దానికి అనుగుణంగా స్క్రిప్ట్ మార్చబడి, కాశ్మీరీ పండితుల ఆకాంక్షలను ప్రతిబింబించేలా కొత్త దృశ్యాలు చిత్రీకరించబడ్డాయి.

## కథా నేపథ్యం
ఇది కశ్మీరీ పండితుల ఊతకోతకు సంబంధించిన కథ. ఉగ్రవాద సంస్థకు ముఖ్య నాయకుడైన ఘాజీ బాబా (అబ్బూరి రవి) హైదరాబాదు వచ్చినపుడు కమాండో ఆపరేషన్‌లో అర్జున్‌ పండిట్‌ (ఆది) అరెస్టు చేస్తాడు. ఘాజీబాబాను విడిపించటానికి అతని ప్రధాన అనుచరుడైన ఫరూఖ్‌ (మనోజ్‌ నందన్‌) ఒక కేంద్రమంత్రి కూతురిని కిడ్నాప్‌ చేసి, ఘాజీబాబాను విడుదల చేయాలని డిమాండ్‌ చేస్తాడు. ఆ విషయం ముందే తెలుసుకున్న అర్జున్‌ కేంద్రమంత్రి కుమార్తె కిడ్నాప్‌ కాకుండా రక్షిస్తుంటాడు. ఫరూఖ్‌ ఆ అమ్మాయిని కిడ్నాప్‌ చేశాడా? ఉగ్రవాదులకు, కమాండో ఆఫీసర్‌ అర్జున్‌ పండిట్‌కు మధ్య జరిగిన పోరులో ఎవరు గెలిచారన్నది మిగతా కథ.

## నటవర్గం
* ఆది (అర్జున్ పండిట్)
* సాషా చత్రి
* నిత్య నరేష్
* కార్తీక్ రాజు
* పార్వతీశం
* అబ్బూరి రవి (ఘాజీ బాబా)
* కృష్ణుడు
* మనోజ్ నందం
* కీర్తన అల్లంరాజు
* అనీష్ కురువిల్లా

## సాంకేతికవర్గం
* రచన, దర్శకత్వం: సాయికిరణ్ అడవి
* నిర్మాత: ప్రతిభ అడవి, పద్మనాభరెడ్డి, ఆశిష్ రెడ్డి, కేశవ్ స్వరూప్, గ్యారీ బిహెచ్, సత్స్ డేగల
* సంగీతం: శ్రీ చరణ్‌ పాకాల
* ఛాయాగ్రహణం: జైపాల్ రెడ్డి
* కూర్పు: గ్యారీ బిహెచ్
* నిర్మాణ సంస్థ: వినాయకుడు టాకీస్

## పాటలు

ఈ చిత్రానికి శ్రీచరణ్ పాకాల సంగీతం అందించగా రామజోగయ్య శాస్త్రి పాటలు రాసాడు.

## ప్రచారం
2018, నవంబరు 7న ఈ చిత్ర ఫస్ట్ లుక్ అధికారిక పోస్టర్ ట్విట్టర్ ద్వారా విడుదలయింది. 2019, మార్చి 4న మహేష్ బాబు చేతులమీదుగా అధికారిక టీజర్ విడుదల చేయబడింది. 2019, ఆక్టోబరు 7న ఈ చిత్ర అధికారిక ట్రైలర్ అదిత్యా మ్యూజిక్ ద్వారా విడుదలయింది.

2019, ఆక్టోబరు 18న ఈ చిత్రం విడుదలయింది.

## మూలాలు

## ఇతర లంకెలు
* 

వర్గం:2019 తెలుగు సినిమాలు
జితేంద్రనాథ్ గోస్వామి

**జితేంద్రనాథ్ గోస్వామి** (జననం: 1950 నవంబరు 18) భారతీయ శాస్త్రవేత్త, పద్మశ్రీ పురస్కార గ్రహీత. 
## తొలినాళ్ళ జీవితం

**జితేంద్రనాథ్ గోస్వామి** 1950, నవంబరు 18 న అస్సాం లోని జోర్హాట్లో జన్మించాడు. ఈయన గౌహతి విశ్వవిద్యాలయం నుండి ఎంఎస్సి డిగ్రీ పొందాడు. టాటా ఇన్స్టిట్యూట్ ఆఫ్ ఫండమెంటల్ రీసెర్చ్‌లో చేసాడు. బర్కిలీలోని కాలిఫోర్నియా విశ్వవిద్యాలయంలో పోస్ట్ గ్రాడ్యుయేట్ పరిశోధనా పండితుడిగా కూడా పనిచేశాడు. 1978 లో గుజరాత్ విశ్వవిద్యాలయం నుండి పిహెచ్‌డి పట్టా పొందాడు.

## కెరీర్
ఈయన తన పీహెచ్‌డీ తరువాత యుసి బర్కిలీ, వాషింగ్టన్ విశ్వవిద్యాలయం, లూనార్ అండ్ ప్లానెటరీ ఇన్స్టిట్యూట్, మాక్స్ ప్లాంక్ ఇన్స్టిట్యూట్ వంటి అనేక ప్రతిష్ఠాత్మక సంస్థలలో పరిశోధనా శాస్త్రవేత్తగా పనిచేశాడు. ఈయన తన ప్రధాన పరిశోధన అంశం సౌర వ్యవస్థ, ఆస్ట్రోఫిజిక్స్ అధ్యయనం. సౌర వ్యవస్థ యొక్క ఏర్పడినపుడు దానికి అవసరమైన శక్తికి ప్రధాన వనరు, 26Al న్యూక్లైడ్ అర్ధ జీవితం అని తన బృందంతో కలిసి నిరూపించాడు. ఈయన కాస్మిక్ కిరణాలపైన, టెక్టోనిక్ ఫలకాల పైనా కూడా పనిచేసి అనేక సిద్ధాంతాలను వెలువరించాడు. ఫిజికల్ రీసెర్చి లాబొరేటరీలో పనిచేసేటపుడు, ఇస్రో తొలినాళ్లలో శాస్త్రీయ పరిశోధనల ప్రాజెక్టులో పనిచేసాడు. కాస్మిక్ రే ఎక్స్పెరిమెంట్ లో ఆయన అసోసియేట్ శాస్త్రవేత్త. అంతరిక్ష నౌక, స్పేస్‌ల్యాబ్ -3 లో చంద్రశిలల నమూనాలపై ముఖ్య శాస్త్రవేత్తగా పనిచేసాడు.

## మరిన్ని విశేషాలు
**జితేంద్రనాథ్ గోస్వామి** చంద్రయాన్ -1 కు చీఫ్ సైంటిస్ట్, ప్రాజెక్ట్ డెవలపర్ గా పనిచేశాడు. గుజరాత్ లోని అహ్మదాబాదులో ఉన్న ఫిజికల్ రీసెర్చ్ లాబొరేటరీ డైరెక్టర్‌గా పనిచేశాడు. అతను చంద్రయాన్ -2, మంగళ్‌యాన్ లతో కూడా పనిచేశాడు.

## మూలాలు

## వెలుపలి లంకెలు

వర్గం:అసోం శాస్త్రవేత్తలు
వర్గం:భౌతిక శాస్త్రవేత్తలు
వర్గం:పద్మశ్రీ పురస్కారం పొందిన అసోం వ్యక్తులు
పౌర్ణమి (ధారావాహిక)

**పౌర్ణమి** 2018, నవంబరు 12న జెమినీ టీవీలో ప్రారంభమైన ధారావాహిక. సోమవారం నుండి శనివారం వరకు రాత్రి 8 గంటలకు ప్రసారంచేయబడుంది. ఈ ధారావాహికలో రష్మీ ప్రభాకర్, కిరణ్ కాంత్, ఎక్ నాథ్, సంయుక్త, రాజ్ కుమార్, భావన తదితరులు ముఖ్యపాత్రల్లో నటించారు.

## కథా సారాంశం
ఈ సీరియల్ కథ మొత్తం పౌర్ణమి, ఆమె తండ్రి చుట్టూ తిరుగుతుంది. పౌర్ణమి చిన్నప్పుడే తల్లి మరణించడంతో తండ్రి ఒంటరివాడవుతాడు. చిన్నప్పటినుండి పౌర్ణమి అంటే ఇష్టంలేని ఆమె తండ్రి తన భార్య మరణానికి పౌర్ణమిని నిందిస్తుంటాడు. తన తండ్రి తనని ప్రేమగా చూసుకోవాలని కోరుకుంటున్న పౌర్ణమికి తన ఆశ నిరాశ అవుతుంది. ఇదే సందర్భంలో ఒకరోజు పౌర్ణమి తండ్రి, పౌర్ణమిని ఇంటినుండి పంపించివేస్తాడు. పౌర్ణమి తన తండ్రి మనసును ఎలా గెలుచుకుందన్నది మిగతా కథ.

## నటవర్గం
* రష్మీ ప్రభాకర్ (పౌర్ణమి)
* కిరణ్ కాంత్ (రాఖీ)
* ఎక్ నాథ్ (పార్థు)
* సంయుక్త (పావని - పౌర్ణమి సోదరి)
* రాజ్ కుమార్ (చక్రవర్తి - పావని, పౌర్ణమిల తండ్రి)
* భావన (వాసుకి)
* అమృత (మహా)
* చలపతి (యోగేంద్ర)
* రాజబాబు (ఓబుల్ రెడ్డి - నళిని దేవి అన్న)
* నవీన (నళిని దేవి - పార్థు తల్లి)
* శిల్ప రెడ్డి (పార్వతి - పార్థు సోదరి)
* కోటేశ్వరరావు (రాఖీ తండ్రి)

## సాంకేతికవర్గం
* మాటలు: మహేందర్ దొంగరి (వర్మ)
* రచయిత: నరసింహ మూర్తి నల్లం
* దర్శకత్వం: జె.ఎస్. రాజు
* సృజనాత్మక దర్శకత్వం: కె.వి. కిరణ్ కుమార్
* నిర్మాతలు: వైదేహి రామ్మూర్తి
* కూర్పు: పసుపులేటి గుణశేఖర్, సుబ్రహ్మణ్యం పోలిసెట్టి
* సినిమాటోగ్రఫీ: శరవరణ్
* కెమెరా సెటప్: మల్టిఫుల్ కెమెరా
* నిర్మాణ సంస్థ: విజన్ టైం ఇండియా ప్రైవేట్ లిమిటెడ్

## ఇతర వివరాలు
# పౌర్ణమి ధారావాహికకు 4.77 రేటింగ్ వచ్చింది.

## మూలాలు

వర్గం:తెలుగు ధారావాహికలు
జగన్నాథ గట్టు

**జగన్నాథ గట్టు ** (ఆంగ్లం: Jagannatha Gattu) కర్నూలు పట్టణానికి ఆనుకొని ఉన్న ఒక చిన్న కొండ. పట్టణం నుండి నంద్యాల వెళ్ళే మార్గంలో జి. పుల్లారెడ్డి ఇంజినీరింగ్ కళాశాల దాటగనే ఈ కొండకు దారి ఉంది. సంగమేశ్వరం లోని రూపాలసంగమేశ్వరాలయంన్ని ఇక్కడికి తరలించడంతో ఈ కొండ ప్రాధాన్యత సంతరించుకొంది. దీని సమీపంలోనే అభయాంజనేయ స్వామి విగ్రహం ఉంది. ఆలయం నుండి ఆంజనేయ స్వామి విగ్రహానికి వెళ్ళే దారిలో ఇండియన్ ఇన్స్టిట్యూట్ ఆఫ్ ఇన్ఫర్మేషన్ టెక్నాలజీ అండ్ డిజైన్ (IIITDM) ఉంది.
ఈ ఆలయం కర్నూల్లోని బి తాండ్రపాడు లో ఒక ఎత్తైన కొండపైన ఉంది. కర్నూలు నుండి నంద్యాలకు వెళ్లేదారిలో పుల్లారెడ్డి ఇంజనీరింగ్ కళాశాల దాటగానే ఈ కొండకు వెళ్లే దారి ఉంది. ఆ ఆలయంలో లింగానికి ఉన్న చరిత్ర వలన ఈ జగన్నాథ గట్టు ప్రాంతం ఎంతో ప్రాముఖ్యత పొందింది. ఈ ఆలయంలోని శివలింగాన్ని  పాండవులలో ఒకడైన భీముడు తీసుకొని వచ్చాడని పురాణ కథల ద్వారా తెలుస్తుంది. ఈ శివలింగం ఎత్తు ఆరడుగులు రెండు అడుగుల వెడల్పుతో ఉంటుంది. 
జగన్నాథ గట్టు శివాలయం ప్రాముఖ్యత: జగన్నాథ గట్టు  ఆలయానికి సుమారు  1100 ఏళ్లకు పైగా చరిత్ర ఉంది. సంగమేశ్వర ఆలయాలలోని రూపాల సంగమేశ్వర ఆలయం ఇక్కడికి తరలించడంతో ఈ కొండపై ఎక్కువ ప్రాధాన్యత సంతరించుకుంది. ఈ కొండమీద శివాలయం గురించి ఇప్పటికి చాలామందికి తెలియదు. ఇక్కడ శివాలయం నిర్మించడానికి ఆధారం గల కథ తెలుసుకుందాం.
పూర్వం పాండవులకు, కౌరవులకు మధ్య జరిగిన జూదంలో పాండవులు ఓడిపోయి రాజ్యాన్నంత కౌరవులకు అప్పగించి, అరణ్యవాసం వెళ్లారు. ఇలా పాండవులు శ్రీశైలం వెళ్లే దారిలో 7 నదులు కలిసిన ప్రాంతంలో నడుచుకుంటూ వెళ్తూ, ఇక్కడ సప్త నదులు కలిసే ప్రాంతం సంగమేశ్వరం కాబట్టి, ఇక్కడ శివలింగాన్ని ప్రతిష్టించాలని అనుకుని భీముడిని శివలింగాన్ని తీసుకొని రమ్మని చెప్పి కాశీకి పంపుతాడు ధర్మరాజు. అనుకున్న సమయానికి భీముడు రాకపోయేసరికి, విగ్రహాన్ని ప్రతిష్టించే సమయానికి ధర్మరాజు నిమ్మ చెట్టుతో ఒక శివలింగాన్ని తయారుచేసి అక్కడ ప్రతిష్టించాడని చరిత్ర పురాణాలు చెబుతున్నాయి. 


File:Abhayanjaneya Swamy Idol - Jagannatha Gattu - Kurnool City.jpg| జగన్నాథ గట్టు పై ఉన్న అభయాంజనేయ స్వామి విగ్రహం
Side view of Sangameshwara Temple - Jagannatha Gattu - Kurnool City.jpg | గుడి వెలుపల శిల్పకళ
File:Back and side view of Sangameshwara Temple - Jagannatha Gattu - Kurnool City.jpg | గుడి యొక్క ప్రక్క, వెనుక భాగం
File:Basava Idol - Jagannatha Gattu - Kurnool City.jpg| గుడికి వెళ్ళు దారిలో ఉన్న బసవేశ్వరుడు
File:Idol of multiple headed snake at Jagannatha Gattu - Kurnool City.jpg| గుడి ఆవరణలో ఆదిశేషుని విగ్రహం
File:View of Kurnool City from Abhayanjaneya Swamy Idol - Jagannatha Gattu - Kurnool City 1.jpg|అభయాంజనేయ స్వామి విగ్రహం నుండి కనబడుతోన్న హైదరాబాదు - బెంగుళూరు రహదారి
File:View of Kurnool City from Abhayanjaneya Swamy Idol - Jagannatha Gattu - Kurnool City 2.jpg| అభయాంజనేయ స్వామి విగ్రహం నుండి కనబడుతోన్న కర్నూలు పట్టణ దృశ్యం
File:View of Kurnool City from Abhayanjaneya Swamy Idol - Jagannatha Gattu - Kurnool City 3.jpg| అభయాంజనేయ స్వామి విగ్రహం నుండి కనబడుతోన్న కర్నూలు పట్టణ దృశ్యం (మరొకటి)
 


## మూలాలు
* https://web.archive.org/web/20191231075459/https://kurnool.ap.gov.in/culture-heritage/
* https://web.archive.org/web/20191231075535/http://iiitk.ac.in/home
* https://telugu.thefinexpress.com/karthika-masam-%e0%b0%9c%e0%b0%97%e0%b0%a8%e0%b1%8d%e0%b0%a8%e0%b0%be%e0%b0%a5-%e0%b0%97%e0%b0%9f%e0%b1%8d%e0%b0%9f%e0%b1%81-%e0%b0%86%e0%b0%b2%e0%b0%af%e0%b0%be%e0%b0%a8%e0%b1%8d%e0%b0%a8%e0%b0%bf/ 

వర్గం:కర్నూలు
నరేష్ బేడి

**నరేష్ బేడి**  భారతీయ చిత్రకారుడు, చిత్ర నిర్మాత, పద్మశ్రీ పురస్కార గ్రహీత. బేడీ కుంటుంభంలోని మూడు తరాలు వన్యప్రాణి ఫోటోగ్రాఫర్స్, చిత్ర నిర్మాతలు. వారిలో రెండవ తరానికి చెందిన వాడు నరేష్ బేడీ.  వైల్డ్ స్క్రీన్ పండా పురస్కారం పొందిన మొదటి ఆసియా వాసిగా గుర్తించబడ్డాడు.  బ్రిటిష్ అకాడమీ ఫిల్ం అవార్డ్స్ కు నామినేట్ అయిన మొదటి భారతీయునిగా గుర్తింపు పొందాడు. భారతదేశ నాల్గవ పొర  పురస్కారం పద్మశ్రీని 2015 లో అందుకున్నాడు. 

## తొలినాళ్ళ జీవితం
నరేష్ బేడీ  ఉత్తరాఖండ్ లోని హరిద్వార్ లో జన్మించాడు. వన్యప్రాణుల ఫోటోగ్రాఫ అయిన ఇతని తండ్రి రమేష్ బేడీ 74 పుస్తకాల రచయిత. 

ఈయన తన ఆసక్తిని, తన సోదరుడు అయినటువంటి రాజేష్ బేడితో కలిసి తన తండ్రి సమర్పించిన రోలీకార్డ్ కెమెరాతో ఆసక్తిని పెంచుకున్నారు.  తన 19వ ఏట ఎగ్జిబిషన్ పర్యటనకు వచ్చిన జవహర్‌లాల్ నెహ్రూ  ఫోటో కవరేజ్ చేసాడు.  ఈయన పూణేలోని ఫిల్మ్ అండ్ టెలివిజన్ ఇన్స్టిట్యూట్ నుండి గ్రాడ్యుయేట్ పట్టా పొందాడు. ఈయన న్యూ ఢిల్లీలోని జంతు ప్రదర్శనశాలని   కవరేజ్ చేసాడు. ఈ కవరేజ్ ని దూరదర్శన్ ఛానల్ US $ 1800 కు కొనుగోలు చేసింది. ఈయన 1970 లో తన సోదరుడితో కలిసి నేషనల్ జియోగ్రాఫిక్, స్టెర్న్, జియో కోసం కోబ్రా - ది స్నేక్ గాడ్ అనే సినిమా తీసే ముందు అనేక ప్రాజెక్టులను చిత్రీకరించాడు. ఈ ప్రాజెక్టును బిబిసి, డిస్కవరీ ఛానల్ కొనుగోలు చేసింది. ఈయన అనేక అరుదైన వన్యప్రాణుల చిత్రాలను మొదటిసారి ఘారియల్స్ పునరుత్పత్తి, నర్సింగ్, బహుళ సంభోగం, పులులను చిరుతపులి వేట, బార్-హెడ్ పెద్దబాతులు పెంపకం వాటి పై చిత్రికరించాడు. ఈయన టిబెటన్, భారతీయ అడవి కుక్కలు (ధోల్స్), హిమాలయన్ లింక్స్, మంచు చిరుతపులులను మొదటిసారి చిత్రీకరించాడు.

## పురస్కారాలు
ఈయన నేషనల్ జియోగ్రాఫిక్ సొసైటీ యొక్క ఎర్త్ వాచ్ పురస్కారం, ఈస్ట్మన్ కోడాక్ పురస్కార గ్రహీత. ఈయన చిత్రీకరించిన ఆసియన్ ది గంగా ఘరియల్ అనే డాక్యుమెంటరీ సినిమాటోగ్రఫీ కి 1984 లో గ్రీన్ ఆస్కార్‌గా పేరుగాంచిన వైల్డ్‌స్క్రీన్ పాండా పురస్కారం లభించింది. బ్రిటిష్ అకాడమీ ఆఫ్ ఫిల్మ్ అండ్ టెలివిజన్ ఆర్ట్స్ అవార్డుల కోసం నామినేషన్ అందుకున్న మొదటి భారతీయుడిగా ఉన్నాడు. ఈయనకు 2005 లో సెంటర్ ఫర్ మీడియా స్టడీస్, ఐక్యరాజ్యసమితి పర్యావరణ కార్యక్రమం పృథ్వరత్న పురస్కారాన్ని ప్రదానం చేసింది. ఈయన ఎర్ర పాండా పరిరక్షణపై చిత్రీకరించిన మొదటి చిత్రం చెరుబ్ ఆఫ్ ది మిస్ట్ కు మూడు క్లాసిక్ టెలీ పురస్కారాలు, వైల్డ్ స్క్రీన్ పాండా పురస్కారం, అంతర్జాతీయ వైల్డ్‌లైఫ్ ఫిల్మ్ ఫెస్టివల్ పురస్కారం, వైల్డ్‌లైఫ్ ఆసియా పురస్కారం, అంతర్జాతీయ వైల్డ్ ట్రాక్ ఆఫ్రికా పురస్కారాలను పొందాడు. వన్యప్రాణుల చిత్రాలకు ఈయన చేసిన కృషికి సింగపూర్‌లోని వైల్డ్‌లైఫ్ ఆసియా ఫిల్మ్ ఫెస్టివల్‌లో వేల్ పురస్కారాన్ని గెలుచుకున్నాడు. 2015 లో భారత ప్రభుత్వం పద్మశ్రీ పురస్కారాన్ని ప్రదానం చేసింది.
## మరిన్ని విశేషాలు
ఈయన వైల్డ్‌స్క్రీన్ పాండా పురస్కారంను అందుకున్న మొట్టమొదటి ఆసియన్, బ్రిటిష్ అకాడమీ ఫిల్మ్ పురస్కారాలకు నామినేట్ అయినా మొదటి భారతీయుడు. ఈయన కుమారులు, అజయ్ బేడి, విజయ్ బేడి లు కూడా మూడవ తరం చిత్రనిర్మాతలుగా ఉన్నారు. 28 వ ఎమ్మీ అవార్డులకు ఎడిటింగ్ విభాగంలో నామినేట్ అయ్యారు. 2004 లో వీరి చిత్రం ది పోలీసింగ్ లంగూర్ వైల్డ్‌స్క్రీన్ పాండా పురస్కారం గెలుచుకుంది.

## మూలాలు

## బాహ్య లంకెలు

* 
* 
* 

వర్గం:పద్మశ్రీ పురస్కార గ్రహీతలు
వర్గం:భారతీయ సినిమా నిర్మాతలు
వర్గం:జీవిస్తున్న ప్రజలు
అంతర్జాతీయ సార్వజనీన దినోత్సవం

**అంతర్జాతీయ సార్వజనీన దినోత్సవం** (పబ్లిక్ డొమైను డే, ప్రజాక్షేత్ర దినోత్సవం) ప్రతి సంవత్సరం జనవరి 1న నిర్వహించబడుతుంది. రచనల కాపీహక్కులు కాలం చెల్లిపోయినపుడు సార్వజనీనం అయ్యి ప్రజాక్షేత్రంలోనికి వస్తాయి. కాపీహక్కులు అనేది అనుసరించి జనవరి 1న ఆయా దేశాల వ్యక్తిగత కాపీహక్కుల చట్టం ఆధారంగా జరుగుతుంది.

సార్వజనీన దినోత్సవం పాటించడం మొదట్లో అనధికారికం. 2004లో మొట్టమొదటిసారిగా కెనడియన్ పబ్లిక్ డొమైన్ కార్యకర్త వాలెస్ మెక్లీన్ ఈ దినోత్సవం గురించి ప్రస్తావించాడు, లారెన్స్ లెస్సిగ్ మద్దతు ఇచ్చాడు.

ప్రపంచంలోని అనేక వెబ్‌సైట్లు ప్రతి సంవత్సరం జనవరి 1న పబ్లిక్ డొమైన్‌లోకి ప్రవేశించే రచయితల జాబితా విడుదల చేస్తాయి. ఈ దినోత్సవం సందర్భంగా ప్రపంచవ్యాప్తంగా అనేక దేశాలలోని సంస్థలు వివిధ రకాల కార్యక్రమాలు నిర్వహిస్తున్నాయి.

## సార్వజనీనం
కాపీహక్కుల పరిరక్షణ నిబంధనలు సాధారణంగా రచయిత జీవితకాలం లేదా రచయిత మరణించిన కొన్ని సంవత్సరాల తరువాత లెక్కించబడుతాయి. అనేక న్యాయ పరిధులలో, రచయిత మరణించిన రోజు నుండి 70 సంవత్సరాలు గడిస్తే పబ్లిక్ డొమైనులోకి వస్తాయని అర్థం. ఆ కాలం తరువాత, ఆ రచయితలు రాసిన రచనలు పూర్తిగా ప్రజలకు అందుబాటులోకి వస్తాయి. దాంతో ప్రతి ఒక్కరూ ఎవరి అనుమతి లేకుండా వాటిని ఏ విధంగానైనా ఉపయోగించుకోవచ్చు. చట్టబద్ధంగా, ప్రతి సంవత్సరం జనవరి 1న ఆయా రచయితల రచనలు పబ్లిక్ డొమైనులోకి వస్తాయి.

## మూలాలు

## ఇతర లంకెలు

* అంతర్జాతీయ సార్వజనీన దినోత్సవం డ్యూక్ విశ్వవిద్యాలయం
* అంతర్జాతీయ సార్వజనీనం మ్యానిఫెస్టో
* అంతర్జాతీయ సార్వజనీనం రివ్యూ

వర్గం:అంతర్జాతీయ దినములు
గోదావరి యాస

తెలుగు భాష లో ఉన్న పలు యాసలలో గోదావరి యాస ఒకటి.గోదావరి ప్రాంత ప్రజలు ఎక్కడ ఉన్నా యాసను మాట్లాడే విధానం చూసినవారు ఎవరైనా, వారిని గోదావరి జిల్లాల వాళ్ళు అని గుర్తుపట్టేస్తారు.**ఆయ్‌**,**అండి** అన్న పిలుపులు గోదావరి ప్రాంత ప్రజలు గౌరవంతో, మర్యాదతో,  ఎదుటి వాళ్ళనీ పిలిచే పలకరింపుగా ఉంటుంది.వారితో సంభాషణ ఇతర ప్రాంత ప్రజలు విసుగుపడకుండా ఎంతసేపైనా సాగిస్తారు. తూర్పుగోదావరి, పశ్చిమగోదావరి జిల్లాలలో ఈ యాస ఎక్కువ వాడుకలో ఉంది. ఈ యాస బహు ప్రాచుర్యం పొందింది. ముఖ్యంగా తెలుగు సినిమాలో ఈ యాసకు ప్రత్యేకమైన గుర్తింపు ఉంది.గోదావరి యాసలో ముత్యాల ముగ్గు సినిమా లో రావు గోపాలరావు చెప్పిన తీరు తెలుగువారికి సాహిత్యంలో ఒక భాగమైంది.

## యాస
* రేవు - తీరం.
* గోదారి - గోదావరి నది 
* లంక - దీవి
* డిబ్బ  - నది పరీవాహకం వల్ల లంకలో ఏర్పడిన చిన్న మైదానం
* మేట - పెద్ద డిబ్బ
* పేట/పాలెం - పల్లె,పట్టణం.
* కోత - గోదారి తాకిడి లేదా వరదకి నేల (మైదాన ప్రాంతం) అరిగి పోవడం.

## గోదావరి యాస సంభాషణ
* నేను ముందే సెప్పేను. సంతకెళ్ళి సేపలట్రమ్మంటే  సింతసిగురట్టుకొచ్చి పులుసెట్టమన్నాడు.

* అటేపు ఎల్లొద్దంటే అటేపేఎల్తానంటాడు.

* తేన్లో నిమ్మరసం పిండి పొద్దేల పరగడుపునే ఏణ్ణీళ్ళతో తాగితే మంచిదంట.

* ఆడ్ని గోకితే ఊరుకుంటాడా మద్దిలోకెల్లిన ఆడ్ని నిన్ను ఇద్దర్నీ ఇరగతన్నేడు.

* ఈ మాయదారి ఇంగిలీసు సదువులొచ్చి పడ్డాక మా పిలకాయలు కూడా మా యాస మర్సిపోతన్నారండి.

## గోదారోళ్ల కితకితలు సమూహం
గోదారోళ్లకే సొంతమైన ప్రత్యేక యాస,భాషలను, అక్కడి సంస్కృతీ సంప్రదాయాలను ఈ తరం వారికీ పరిచయం చేయడం కోసం ఫేస్ బుక్ లో గోదారోళ్ల కితకితలు గ్రూప్‌ 2016లో ఈవీవీ సత్యనారాయణ ఏర్పాటు చేశారు.గ్రూప్లో సభ్యుల దాదాపు రెండు లక్షల యాభై వేల ఉన్నారు. వీరంతా ఏటా ఒక్కసారి కలుస్తున్నారు.ఇప్పటి వరకు నాలుగో ఆత్మీయ సమ్మేళనం జరిగాయి.నాలుగో ఆత్మీయ సమ్మేళనానికి దాదాపు ఏడు వేల మంది హాజరవడంతో భారత్ ఆంధ్రా బుక్‌ ఆఫ్‌ రికార్డుల్లో నమోదైంది. భారత్‌ బుక్‌ ఆఫ్‌ రికార్డ్‌ చీఫ్‌ ఎడిటర్‌ కె.అన్నపూర్ణ గ్రూప్‌ అడ్మిన్‌ ఈవీవీ సత్యనారాయణకు ధ్రువీకరణ పత్రాలను అందజేశారు.

## సినిమా సంభాషణలు
*ముత్యాల ముగ్గు సినిమా లో రావు గోపాలరావు గోదావరి యాసలో మాట్లాడి ప్రేక్షకుల చేత థియేటర్ లలో ఈలలు వేయించుకొన్నారు.

* సూర్యుడికి ఎదురుగా డాబామీద నుంచొని జరీపంచే మీద సిల్కు లాల్చీ, దానిమీద కండువా వేసుకుని ఠీవిగా తల పైకెత్తి, నారాయుడనేవాణ్ణి హత్యచేయించి, శవాన్ని కారు డిక్కీలో తేసుకొచ్చిన సెక్రెటరీతో అబ్బా సెగెట్రీ ! ఎప్పుడూ పనులూ, బిగినెస్సేనా.

* పరగడుపునే కాసింత పచ్చిగాలి పీల్చి, ఆ పెత్యక్ష నారాయుడి సేవ జేసుకోవద్దూ.

* కళ్ళెట్టుకు సూడు. పైనేదో మర్డరు జరిగినట్టులేదూ ఆకాశంలో. సూరీడు నెత్తురు గడ్డలా లేడూ. .

* ఉట్టినే తిని తొంగుంటే మడిసికీ, గొడ్డుకీ తేడా ఏటుంటది.

* ఎప్పుడూ యదవ బిగినెస్సేనా. మడిసన్నాక కుసంత కలాపోసనుండాల.

* తిని తొంగుంటే మడిసికీ గొడ్డుకూ తేడా ఏటుంటది. 

* సెరిత్ర సెరిపేత్తే సెరిగిపోదు. సింపేత్తే సిరిగి పోదు.

### రంగస్థలం (సినిమా)
*మా ఇంజిన్‌కు కులం గోత్రాలు ఉండవు. ఏ సేనైనా తడిపెత్తదంతే'

*'అయ్. నా పేరు సిట్టిబాబు అండి. నన్ను అందరూ సౌండ్ ఇంజనీర్ అంటారండి.

*కుమార్ బాబుకు సిట్టిబాబు అనే ఒక తమ్ముడు ఉన్నాడండి వాడిని ముట్టుకోవాలంటే,ఈ సిట్టిబాబుగాడి గుండెకాయ దాటి యెల్లాలే.

## మూలాలు
 

వర్గం:తెలుగు
వర్గం:తెలుగు భాష
వర్గం:తెలుగు మాండలికాలు
ప్రోవియా

**ప్రోవియా ** (ఆంగ్లం: '''Provia''') జపాను సంస్థ అయిన ఫూజీఫిల్మ్ చే తయారు చేయబడే ఒక స్లైడ్ ఫిలిం. ప్రస్తుతం ఇది ఐ ఎస్ ఓ 100 లో లభిస్తోంది. మునుపు ఇదే ఫిలిం ఐ ఎస్ ఓ 400 లో కూడా లభ్యమయ్యేది. 

## వివరాలు
ఛాయాచిత్రాల శాశ్వతత్వం, దీర్ఘకాలంలో కూడా ఛాయాచిత్రాలలో రంగులు వెలసిపోకుండా ఉండటం కోసం ప్రోవియా ప్రత్యేకంగా తయారు చేయబడింది. అయితే వెల్వియాతో పోలిస్తే ప్రోవియా లో వర్ణ సంతృప్తత తక్కువగానే ఉంటుంది.

## చిత్రమాలిక

File:Boracay Sunset.jpg| సూర్యాస్తమయ సమయం యొక్క రంగులను అద్భుతంగా ఆవిష్కరించిన ప్రోవియా ఫిలిం
File:Fisheye-1_Torre_telefonica_Barcelona.jpg| ఫిష్ ఐ కెమెరా ద్వారా ప్రోవియా పై బార్సెలోనా లోని ఒక టెలిఫోన్ సంస్థ
File:SEDONA_AZ19.jpg| ఆరిజోనా లోని ఒక రమణీయమైన దృశ్యం 


## ఇవి కూడా చూడండి
* ఈస్ట్‌మన్‌ కొడాక్‌
* అనలాగ్ ఫోటోగ్రఫీ

## మూలాలు
* https://petapixel.com/2013/07/20/fujifilm-officially-discontinues-neopan-400-bw-film-and-provia-400x-slide-film/

వర్గం:ఫిలిం
దొంగ దొర

**దొంగ దొర** 1979, జూన్ 8న విడుదలైన తెలుగు డబ్బింగ్ సినిమా.  సౌమ్య సినీ ఆర్ట్స్ పతాకంపై ఆర్.ఎస్. రామరాజు నిర్మాణ సారథ్యంలో టి. ఎన్. బాలు దర్శకత్వం వహించిన ఈ చిత్రంలో కమల్ హాసన్, శ్రీప్రియ, సత్యరాజ్  ప్రధాన పాత్రల్లో నటించగా, ఇళయరాజా, టివిఎస్ రాజు సంగీతం అందించాడు. ఇది సత్యరాజ్ మొదటి సినిమా.

## తారాగణం

* కమల్ హాసన్
* శ్రీప్రియ 
* సత్యరాజ్ 
* ఎలిజబెత్
* పుష్పలత
* కాంతిమతి
* తెంగై శ్రీనివాసన్
* ఎస్.ఎ. అశోకన్
* సురులిరాజన్

## సాంకేతికవర్గం
* దర్శకత్వం: టి. ఎన్. బాలు
* నిర్మాణం: ఆర్.ఎస్. రామరాజు
* సంగీతం: ఇళయరాజా, టివిఎస్ రాజు
* ఛాయాగ్రహణం: ఎన్.కె. విశ్వనాథన్
* కూర్పు: వి. రాజగోపాల్
* నిర్మాణ సంస్థ: సౌమ్య సినీ ఆర్ట్స్

## పాటలు
ఈ చిత్రానికి ఇళయరాజా, టివిఎస్ రాజు సంగీతం అందించగా, రాజశ్రీ పాటలు రాశాడు.

# చిట్టి రాజు గట్టి రాజు (ఎస్.పి. బాలసుబ్రహ్మణ్యం)
# స్వర్గం మధువులో మైకం పెదవిలో (ఎస్.పి. బాలసుబ్రహ్మణ్యం)
# ఒకే నిజం క్షణక్షణం (ఎస్.పి. బాలసుబ్రహ్మణ్యం, పి. సుశీల)
# మేరా నామ్ అబ్దుల్లా (ఎస్.పి. బాలసుబ్రహ్మణ్యం)

## మూలాలు

## బయటి లింకులు
* 

వర్గం:తెలుగు డబ్బింగ్ సినిమాలు
వర్గం:కమల్ హాసన్ నటించిన సినిమాలు
వర్గం:ఇళయరాజా సంగీతం అందించిన సినిమాలు
శ్రీ వెంకటేశ్వర వైద్య కళాశాల

**శ్రీ వెంకటేశ్వర వైద్య కళాశాల** భారతదేశంలోని ఆంధ్రప్రదేశ్ లోని తిరుపతిలో ఒక వైద్య కళాశాల. ఈ కళాశాల 1960 సంవత్సరంలో స్థాపించబడింది. దీనికి 200 అండర్ గ్రాడ్యుయేట్, 125 పోస్ట్ గ్రాడ్యుయేట్ సీట్లు ఉన్నాయి.

## బోధనా ఆసుపత్రులు
*SVR రుయా ప్రభుత్వ జనరల్ హాస్పిటల్ (SVRRGGH) 
## విభాగాలు
* అనాటమీ విభాగం
* బయోకెమిస్ట్రీ విభాగం
* ఫిజియాలజీ విభాగం
* ఫార్మకాలజీ విభాగం
* పాథాలజీ విభాగం
* మైక్రోబయాలజీ విభాగం
* ఫోరెన్సిక్ మెడిసిన్ విభాగం
* ENT విభాగం
* ఆప్తాల్మాలజీ విభాగం
* కమ్యూనిటీ మెడిసిన్ విభాగం
* పీడియాట్రిక్స్ విభాగం
* డెర్మటాలజీ విభాగం
* పల్మనరీ మెడిసిన్ విభాగం
* రేడియాలజీ విభాగం
* జనరల్ మెడిసిన్ విభాగం
* ఆర్థోపెడిక్స్ విభాగం
* జనరల్ సర్జరీ విభాగం
* గైనకాలజీ, ప్రసూతి విభాగం
* అనస్థీషియా విభాగం
* దంత విభాగం
* బ్లడ్ బ్యాంక్ విభాగం
* ప్రమాద విభాగం
* వైద్య విద్య విభాగం

## మూలాలు
వర్గం:వైద్య కళాశాలలు
వర్గం:ఆంధ్రప్రదేశ్ వైద్య కళాశాలలు


## వెలుపలి లంకెలు
ఉస్మానియా వైద్య కళాశాల

**ఉస్మానియా వైద్య కళాశాల** భారతదేశంలోని తెలంగాణలో హైదరాబాద్ లోని ఒక వైద్య కళాశాల. ఉస్మానియా మెడికల్ కాలేజ్ గతంలో హైదరాబాద్ మెడికల్ స్కూల్ అని పిలువబడేది. ఇది భారతదేశంలోని అగ్రశ్రేణి వైద్య కళాశాలలలో ఒకటి, దీనిని 1846 లో హైదరాబాద్ 4  వ నిజాం, naasiruddoula . ఈ కళాశాల మొదట ఉస్మానియా విశ్వవిద్యాలయ వ్యవస్థకు అనుబంధంగా ఉంది, ఇది ఇప్పుడు కాళోజి నారాయణరావు ఆరోగ్య విజ్ఞాన విశ్వవిద్యాలయంకు, ఉస్మానియా జనరల్ ఆసుపత్రికి అనుబంధంగా ఉంది. 1919 లో ఉస్మానియా విశ్వవిద్యాలయం స్థాపించబడిన తరువాత, హైదరాబాద్ యొక్క ఏడవ నిజాం మీర్ ఉస్మాన్ అలీ ఖాన్ తరువాత ఈ పాఠశాల ఉస్మానియా మెడికల్ కాలేజీగా మార్చబడింది.

## చరిత్ర
1846 లోస్థాపించిన  హైదరాబాద్ మెడికల్ స్కూల్  భారతదేశంలో  స్వాతంత్య్రం రాకముందు  వైద్య నెలకొల్పిన  వైద్య కళాశాలలో  ఒకటి. ఇక్కడ మొదటగా ఉర్దూ భాషతో  ఉన్నది, విద్యార్థులకు అందించే  డిగ్రీ పేరు  **హకీమ్**.  రెండు దశాబ్దాలు గా ఉన్న హైదరాబాద్ మెడికల్ స్కూల్,  ఏడవ  చివరి నిజాం హైదరాబాదు నవాబు మీర్ ఉస్మాన్ అలీఖాన్ 1919 లో ఉస్మానియా విశ్వవిద్యాలయం స్థాపించాడు, తరువాతి సంవత్సరంలో హైదరాబాదు మెడికల్ స్కూల్   ఉస్మానియా మెడికల్ కాలేజీ  గా మార్చబడినది.

## పూర్వ విద్యార్థులు
*పి. శ్రీజ - 2020 బ్యాచ్‌కు చెందిన ఐఏఎస్ అధికారిణి.
* పృథ్వీనాథ్ గౌడ్ - 2020 బ్యాచ్‌కు చెందిన ఐ.ఏ.ఎస్ \ ఐ.ఆర్.ఎస్ అధికారి. 

* చెలికాని వెంకట రామారావు, కమ్యూనిస్టు నాయకుడు ,పార్లమెంటేరియన్.
* మందాడి ప్రభాకర్ రెడ్డి, తెలుగు సినిమా నటుడు.
* భారత ప్రజా ఆరోగ్య ఫౌండేషన్ అధ్యక్షుడు కె.శ్రీనాథ్ రెడ్డి.
* పి.శంకర్ రావు, మాజీ  మంత్రి,షాద్ నగర్   
* నాగం జనార్ధన్ రెడ్డి, మాజీ మంత్రి, నాగర్ కర్నూలు, 
* జె.గీతారెడ్డి, మాజీ మంత్రి 
* ఉండ్ర్తి నరసింహ దాస్, ఇమ్యునాలజిస్ట్, శాంతి స్వరూప్ భట్నాగర్ బహుమతి గ్రహీత.

## మూలాలు

## వెలుపలి లంకెలు

వర్గం:వైద్య కళాశాలలు
వర్గం:తెలంగాణ వైద్య కళాశాలలు
వర్గం:1846 స్థాపనలు
వర్గం:తెలంగాణ విద్యాసంస్థలు
స్టార్ మహిళ

**స్టార్ మహిళ** ఈటీవీలో ప్రసారమైన మహిళల ఆటల కార్యక్రమం. సుమ కనకాల వ్యాఖ్యాతగా 2008, అగస్టు 9న ప్రారంభమైన ఈ కార్యక్రమం ప్రతిరోజు  మధ్యాహ్నం 1 గంటల నుండి 2 గంటల వరకు ప్రసారం చేయబడింది. 3,181 భాగాలతో భారతదేశంలోనే అతిపెద్ద రెండవ ఆటల కార్యక్రమంగా నిలిచిన స్టార్ మహిళ చివరిభాగం 2019, జనవరి 26న ప్రసారం కాబడింది.

## కార్యక్రమ నేపథ్యం
మహిళల కోసం రూపొందించడిన ఈ కార్యక్రమంలో ఆకర్షణీయమైన బహుమతులు గెలుచుకోవటానికి వివిధ రకాలతో కూడిన సరదా ఆటలో మహిళలు పాల్గొనేవారు. ప్రతి ఎపిసోడ్ చివరిలో పాల్గొనేవారికి వ్యాఖ్యాత చేతులమీదుగా ఉచిత బహుమతులు అందజేయబడుతాయి.

ప్రతి ఎపిసోడ్ లో మొత్తం ఆరుగురు మహిళు పాల్గొంటారు. ఇందులో పాల్గొన్న ప్రతిఒక్కరికి ఎపిసోడ్ ప్రారంభంలో సున్నా పాయింట్లు ఉంటాయి. పాల్గొన్నవారితో వ్యాఖ్యాత సరదా ఆటలను ఆడిస్తుంది, ప్రశ్నలను కూడా అడుగుతుంది. వాటిల్లో గెలిచినవారికి పాయింట్లు లభిస్తాయి. ఎపిసోడ్ చివర్లో ఎవరి దగ్గరైతే ఎక్కువ పాయింట్లు ఉంటాయో వారు స్టార్ మహిలా టైటిల్‌ను గెలుచుకుంటారు.

## ఇతర వివరాలు
# ఒకే వ్యాఖ్యాతతో ఎక్కువకాలం నిర్వహించబడిన ఆటల కార్యక్రమంగా ఇది లిమ్కా బుక్ ఆఫ్ రికార్డ్స్‌లో స్థానం సంపాదించింది.
# ఈ కార్యక్రమానికి సుమ కనకాల ప్రత్యేక ఆకర్షణగా నిలిచింది.
# 2018 ఏప్రిల్‌లో 3000వ భాగం సందర్భంగా విజయోత్సవ కార్యక్రమం జరుపబడింది.
# 2019 సంక్రాంతి పండుగ సందర్భంగా 2019, జనవరి 14 నుండి 2019, జనవరి 19 వరకు వారంరోజులపాటు స్టార్ మహిళ ప్రత్యేక కార్యక్రమం జరిగింది.

## మూలాలు

## ఇతర లంకెలు
* ఈటీవీ తెలుగు అధికారిక జాలగూడు

వర్గం:తెలుగు ధారావాహికలు
వర్గం:టెలివిజన్ కార్యక్రమాలు
విస్సంరాజు (అయోమయ నివృత్తి)

తెలుగువారిలో కొందరి పేరు.

# భూపతిరాజు విస్సంరాజు
# విస్సంరాజు రామకృష్ణ
గుంటూరు వైద్య కళాశాల

**గుంటూరు వైద్య కళాశాల** లేదా **గుంటూరు వైద్య విజ్ఞాన సంస్థ** భారతదేశంలో ఆంధ్రప్రదేశ్‌లోని గుంటూరులోని ఒక వైద్య కళాశాల. ఇది మెడికల్ సైన్సెస్‌లో గ్రాడ్యుయేట్ (మాస్టర్స్), అండర్ గ్రాడ్యుయేట్ (బ్యాచిలర్స్) కోర్సులను అందిస్తుంది.ఈ కళాశాల ఎన్‌టిఆర్ యూనివర్శిటీ ఆఫ్ హెల్త్ సైన్సెస్ (NTRUHS) కు అనుబంధంగా ఉంది, గుంటూరు ఇన్స్టిట్యూట్ ఆఫ్ మెడికల్ సైన్సెస్‌గా స్వయంప్రతిపత్తి పొందే ప్రక్రియలో ఉంది. ఆంధ్రప్రదేశ్ తీరప్రాంత ప్రజల ఆరోగ్య అవసరాలను తీర్చడం ద్వారా 1500 పడకలతో కూడిన తృతీయ సంరక్షణ ఆసుపత్రి అయిన ప్రభుత్వ జనరల్ హాస్పిటల్-గుంటూరుతో కలిసి ఈ కళాశాల పనిచేస్తుంది.

## గుంటూరు వైద్యకళాశాల పూర్వ విద్యార్థులు
* ఆళ్ళ గోపాలకృష్ణ గోఖలే
* గుళ్ళపల్లి నాగేశ్వరరావు
* చిత్తూరు మహమ్మద్ హబీబుల్లా
* భూపతిరాజు సోమరాజు
* యార్లగడ్డ నాయుడమ్మ
* కోనేరు సత్యప్రసాద్

## మూలాలు

వర్గం:వైద్య కళాశాలలు
వర్గం:ఆంధ్రప్రదేశ్ వైద్య కళాశాలలు
వర్గం:గుంటూరు


## వెలుపలి లంకెలు
మట్టిగాజులు (ధారావాహిక)

**మట్టిగాజులు** 2019, జూలై 1న జెమినీ టీవీలో ప్రారంభమైన ధారావాహిక. భవన్ కమ్మిలి దర్శకత్వం వహించిన ఈ ధారావాహిక సోమవారం నుండి శనివారం వరకు మధ్యాహ్నం 2 గంటలకు ప్రసారంచేయబడుంది. ఈ ధారావాహికలో సిద్ధార్థ వర్మ అడ్డూరి, ప్రగతి, నవీన యాట, శ్వేత శాలిని, షీలా సింగ్, అవినాష్ తదితరులు ముఖ్యపాత్రల్లో నటించారు.

## కథా సారాంశం
సంపన్న కుటుంబానికి చట్టబద్ధమైన వారసురాలిగా ఉన్నప్పటికీ మట్టిగాజులు అమ్మే కుటుంబంలో పెరిగిన పద్మావతి అనే అమ్మాయి చుట్టూ ఈ కథ తిరుగుతుంది. ఈ కథ ప్రధాన ప్రతినాయకురాలైన కామాక్షి,ఆస్తిని దక్కించుకోవాలని చూస్తుంటుంది. తన తల్లి మల్లీశ్వరి ద్వారా ఆమె ఆస్తి పత్రాలను సంపాదించాలని పద్మావతి ప్రయత్నిస్తుంది. మల్లీశ్వరి తన కుమార్తెను వెతుక్కుంటూ కామాక్షి నుండి తప్పించుకోవడానికి ప్రయత్నిస్తుంటుంది. కామాక్షి కుమారుడు విష్ణు, పద్మావతిని ప్రేమిస్తుంటాడు. పద్మావతికి తన తల్లి ఎవరో తెలుస్తుందా, విష్ణు పద్మావతిలు ఒక్కటవుతారా అన్నది కథాంశం.

## నటవర్గం
* సిద్ధార్థ వర్మ అడ్డూరి (విష్ణు)
* ప్రగతి (పద్మావతి-విష్ణు ప్రేయసి)
* నవీన యాట (కామాక్షి-విష్ణు తల్లి)
* షీలా సింగ్ (మల్లీశ్వరి-పద్మాపతి తల్లి)
* చిన్నికృష్ణ (విష్ణు తండ్రి)
* శ్రీప్రియ (మీనాక్షి-కామాక్షి సోదరి)
* అవినాష్ (చిట్టిబాబు-పద్మావతి సోదరుడు)
* శ్వేత షాలిని (రంగమ్మ-చిట్టిబాబు భార్య)
* ప్రభాకర్ (దొరబాబు-విష్ణు మామయ్య)
* సాత్విక్ (శంకరం)
* అనూష (హనీ, విష్ణు బంధువు)
* క్రాంతి (భరత్-విష్ణు బంధువు)
* రాజా శ్రీధర్ (పద్మావతి తండ్రి)
* నీలిమ (సుప్రియ తల్లి)
* వర్ష

## సాంకేతికవర్గం
* దర్శకత్వం: భవన్ కమ్మిలి
* సృజనాత్మక దర్శకత్వం: కన్యాధర కృపా చౌదరి
* నిర్మాతలు: వినోద్ బాల, పల్లె ప్రేమ్‌సాగర్ రెడ్డి, కన్యాధర కృపా చౌదరి
* ఎగ్జిక్యూటివ్ నిర్మాతలు: కడియాల శ్రీనివాస్
* రచయిత: శ్రీ మార్నేని ప్రొడక్షన్ టీంవర్క్ (మాటలు), అంజాన్ మేగోటి (1-87), వివిఎస్ వరప్రసాద్ (88- ప్రస్తుతం)
* సంగీతం: మీనాక్షి భుజంగ్ (పాట)
* పాట: "మన్నుకు మిన్నుకు ఊయలేసి" - మోహన భోగరాజు (గానం), ముకుంద (రచన)
* కూర్పు: సుబ్రహ్మణ్యం పోశెట్టి, బుజ్జి. బి
* నిర్మాణ సంస్థ: శ్రీ మార్నేని ప్రొడక్షన్

## మూలాలు

వర్గం:తెలుగు ధారావాహికలు
జీతూ జోసఫ్

**జీతూ జోసఫ్,**   మలయాళ సినిమా దర్శకుడు, రచయిత, డిటెక్టివ్ ఇతను దర్శకత్వం వహించిన తొలి చిత్రం. 2010వ సంవత్సరంలో ఇతను దర్శకత్వం వహించిన **మమ్మీ అండ్ మీ** చిత్రం మలయాళ సినీ చరిత్రలో అత్యంత విజయవంతమైన చిత్రంగా నిలిచింది. అలాగే 2012వ సంవత్సరంలో విడుదలైన **మై బాస్** చిత్రం కూడా ప్రేక్షకులను బాగా అలరించింది.

మోహన్ లాల్ హీరోగా జీతూ దర్శకత్వంలో తెరకెక్కిన **'దృశ్యం**' చిత్రం అతనికి మంచి పాపులారిటీని తీసుకొచ్చి పెట్టింది. ఇదే చిత్రం తమిళ వెర్షనులో కమల్ హాసన్ కథానాయకుడిగా నటించగా, ఆ సినిమాకి కూడా జీతూయే దర్శకత్వం వహించాడు . 'దృశ్యం' చిత్రం మలయాళంలో కొత్త రికార్డులను తిరగరాసి.. దాదాపు 50 కోట్ల రూపాయల వరకూ వసూళ్లు సాధించింది.

దర్శకుడు జయరాజ్ వద్ద అసిస్టెంట్ డైరెక్టర్‌గా కెరీర్ ప్రారంభించిన జీతూ.. తర్వాత అవకాశాలు దక్కించుకోవడానికి చాలా కష్టపడ్డాడు.అతని తొలి సినిమాకి జీతూ తల్లే నిర్మాతగా వ్యవహరించడం గమనార్హం. నిర్మలా కాలేజీలో చదువుకున్న జీతూకి ఒక భార్య, ఇద్దరు పిల్లలు.

## ప్రారంభ జీవితం
జీతు మువట్టుపుజా తాలూకాలోని ముథోలపురంలో సైరో-మలబార్ క్యాథలిక్ కుటుంబంలో లీలమ్మ, వి. జోసెఫ్, మువట్టుపుజా మాజీ ఎమ్మెల్యే దంపతులకు జన్మించాడు. జీతూ తన తండ్రి ఇంజనీర్ కావాలనుకున్నప్పటికీ ఫిల్మ్ అండ్ టెలివిజన్ ఇన్‌స్టిట్యూట్ ఆఫ్ ఇండియా (FTII) లో చేరాలని అనుకున్నాడు. అతను ఫాతిమా మాతా ఇంగ్లీషు మీడియం పాఠశాలలో చదివాడు , తరువాత మువట్టుపుజాలోని నిర్మలా కళాశాల నుండి ఆర్థికశాస్త్రంలో బ్యాచిలర్ డిగ్రీని పొందాడు. 

## చిత్రాలు

### మలయాళం

# డిటెక్టివ్ (2007)
# మమ్మీ అండ్ మీ (2010)
# మై బాస్ (2012)
# మెమోరీస్ (2013)
# దృశ్యం (2013)
# లైఫ్ ఆఫ్ జోసుట్టి (2015)
# ఊజమ్ (2016)
# ఆది (2018)
# మిస్టర్ అండ్ మిసెస్ రౌడీ (2019)
# ది బాడీ (2019)
# తంబి (2019)
# రామ్ (2020)

### తమిళం
# పాపనాశం (2015)

## అవార్డులు
కేరళ రాష్ట్ర అవార్డులు
# ఉత్తమ ప్రజారంజక చిత్రం - దృశ్యం, 2013

## మూలాలు

## బయటి లింకులు
* హిందూ దినపత్రికలో వ్యాసం
* సిల్వర్ స్క్రీన్ వెబ్ పత్రికలో వ్యాసం

వర్గం:జీవిస్తున్న ప్రజలు
వర్గం:1972 జననాలు
వర్గం:మలయాళ సినిమా దర్శకులు
వర్గం:మలయాళ సినిమా రచయితలు
మల్కాపురం (విశాఖపట్నం)

**మల్కాపురం**, విశాఖపట్నం జిల్లా, మహా విశాఖ మున్సిపల్ కార్పొరేషన్ పరిధిలోకి వస్తుంది.మల్కాపురం ప్రాంతానికి దగ్గరలో హిందుస్తాన్ పెట్రోలియం కార్పొరేషన్ సంస్థ నెలకొల్పబడి ఉంది.విశాఖ పశ్చిమ నియోజకవర్గానికి  చెందిన గ్రామం.  
thumb|మల్కాపురం రోడ్|250x250px

## ప్రయాణ సౌకర్యాలు
విశాఖపట్నం ఎయిర్ పోర్టు నుండి మల్కాపురానికి కేవలం 12 కిలోమీటర్ల దూరం మాత్రమే ఉంటుంది. అలాగే విశాఖ రైల్వే స్టేషన్ నుండి దాదాపు 11 కిలో మీటర్ల దూరం ఉంటుంది. సెయింట్ జోసఫ్ సెకండరీ స్కూలు, సెయింట్ ఆన్స్ మహిళా కళాశాల, ప్రభుత్వ జూనియర్ కళాశాల మొదలైనవి  మల్కాపురం లో ఉన్నాయి. మహాలక్ష్మి టాకీస్ పేరుతో ఒక సినిమా థియేటర్ కూడా ఉంది. కానీ ప్రస్తుతం అది మూతబడింది.  ఈ ప్రాంతానికి పోస్టు ఆఫీసు సౌకర్యం ఉంది. అలాగే ఇక్కడి నుండి గాజువాక, సింహాచలం, ఆర్టీసీ కాంప్లెక్స్, ఆర్కే బీచ్, అనకాపల్లి మొదలైన ప్రాంతాలకు బస్సు సౌకర్యం ఉంది.
 
## బస్సు సౌకర్యం, బస్సు నెంబర్లు
400 - ఆర్టీసీ కాంప్లెక్స్, రైల్వే స్టేషన్, నేవల్ డాక్ యార్డు, సింధియా, మల్కాపురం, శ్రీహరిపురం, గాజువాక, 
55 - సింధియా, మల్కాపురం, శ్రీహరిపురం, గాజువాక, ఎయిర్ పోర్టు, బాజీ జంక్షన్, గోపాలపట్నం, సింహాచలం, 
600 - సింధియా, మల్కాపురం, శ్రీహరిపురం, గాజువాక, గంట్యాడ, కూర్మన్నపాలెం, లంకెలపాలెం, అనకాపల్లి

## వైద్య సౌకర్యం
### ప్రభుత్వ వైద్య సౌకర్యం
ప్రాథమిక ఆరోగ్య కేంద్రంతో పాటు ఈఎస్ఐ ఆసుపత్రి ఉంది. 
### ప్రైవేటు వైద్య సౌకర్యం
ఈ ప్రాంతంలో  సెయింట్ ఆన్స్ ఆసుపత్రి ఉంది. 

## తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతి పంపుల ద్వారా నీరు అందుతుంది.

## మార్కెటింగు, బ్యాంకింగు
మల్కాపురంలో ఆంధ్రా బ్యాంకు సౌకర్యం ఉంది. ఇదే ప్రాంతానికి కొద్ది దూరంలో ఉన్న శ్రీహరిపురంలో కెనెరా బ్యాంకు, స్టేట్ బ్యాంకు ఆఫ్ ఇండియా, ఇండియన్ బ్యాంకు అందుబాటులో ఉన్నాయి. అలాగే మరో పరిసర ప్రాంతమైన సింథియాలో ఐసిఐసిఐ బ్యాంకు కూడా ఉంది. 

## ఆరోగ్యం, పోషణ, వినోద సౌకర్యాలు
ఈ ప్రాంతంలో అంగన్ వాడీ కేంద్రం, ఇతర పోషకాహార కేంద్రాలు ఉన్నాయి. గ్రామంలో వార్తాపత్రికల పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం, ఆటల మైదానం, పోలీసు స్టేషన్ కూడా ఉన్నాయి. సమీకృత బాలల అభివృద్ధి పథకం కూడా అమలవుతోంది. అలాగే గుడివాడ అప్పన్న కళ్యాణ మండపం,  గ్రంథాలయం, పబ్లిక్ రీడింగ్ రూం సౌకర్యం కూడా ఉంది. హిందుస్తాన్ పెట్రోలియం కార్పొరేషన్ సంస్థ కార్మికుల కోసం యారాడ పార్కు పేరుతో రెసిడెన్షియల్ క్వార్ట్సర్సును కూడా నిర్మించారు.

## విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. 
## మూలాలు
*  టైమ్స్ ఆఫ్ ఇండియాలోని వ్యాసం
*  హన్స్ ఇండియా పత్రికలోని వ్యాసం

## వెలుపలి లంకెలు
వర్గం:విశాఖపట్నంలోని  ప్రాంతాలు
రంగరాయ వైద్య కళాశాల

**రంగరాయ వైద్య కళాశాల** ఆంధ్రప్రదేశ్‌లోని పురాతన, ప్రధాన ప్రభుత్వ వైద్య కళాశాలలలో ఒకటి. ఇది 1958 లో భారతదేశంలోని ఆంధ్రప్రదేశ్‌లోని కాకినాడలో స్థాపించబడింది. ఇది విజయవాడ లోని ఎన్.టీ.ఆర్. ఆరోగ్యశాస్త్ర విశ్వవిద్యాలయమునకు అనుబంధంగా ఉంది.

## చదువులు
కళాశాలలో అందించే కోర్సులు:
* M.B.B.S.
* M.D.
* M.S
* D.M. నియోనాటాలజీ
* M.Ch [న్యూరో సర్జరీ, ప్లాస్టిక్ సర్జరీ]

## విభాగాలు

కాలేజీ, హాస్పిటల్ క్యాంపస్‌లలో కలిపి విభాగాల జాబితా.
* అనాటమీ
* ఫిజియాలజీ
* బయోకెమిస్ట్రీ
* పాథాలజీ
* ఫార్మకాలజీ
* మైక్రోబయాలజీ
* ఫోరెన్సిక్ మెడిసిన్
* ఒటో-రినో-లారింగాలజీ
* ఆప్తాల్మాలజీ
* సోషల్ అండ్ ప్రివెంటివ్ మెడిసిన్
* జనరల్ మెడిసిన్
* కార్డియాలజీ
* న్యూరాలజీ
* చర్మవ్యాధి, వెనిరియల్ వ్యాధులు
* సాధారణ శస్త్రచికిత్స
* న్యూరో సర్జరీ
* పీడియాట్రిక్ సర్జరీ
* ఆర్థోపెడిక్స్
* ప్రసూతి, గైనకాలజీ
* పీడియాట్రిక్స్
* నియోనాటాలజీ
* సైకియాట్రీ
* రేడియో-నిర్ధారణ
* చర్మానికి సంబంధించిన శస్త్రచికిత్స
* పల్మనరీ మెడిసిన్
## మూలాలు

## వెలుపలి లంకెలు
వర్గం:వైద్య కళాశాలలు
వర్గం:ఆంధ్రప్రదేశ్ వైద్య కళాశాలలు
సాఫ్ట్‌వేర్ సుధీర్

**సాఫ్ట్‌వేర్ సుధీర్** 2019, డిసెంబరు 28న విడుదలైన తెలుగు హాస్య చలనచిత్రం. రాజశేఖర్ రెడ్డి దర్శకత్వంలో సుడిగాలి సుధీర్, ధన్య బాలకృష్ణ నటించిన ఈ చిత్రానికి భీమ్స్‌ సిసిరోలియో సంగీతం అందించాడు.

## కథా నేపథ్యం
అమాయ‌కుడైన చందు సాఫ్ట్‌వేర్ ఇంజినీర్‌గా ప‌నిచేస్తుంటాడు. అమ్మాయిలను చూసి ప్రేమించాలనుకుంటాడు. చందు అమాయ‌క‌త్వాన్ని గ‌మ‌నించిన‌ స్వాతి (ధ‌న్య‌ బాల‌కృష్ణ‌) అతన్ని ప్రేమ‌లో ప‌డేస్తుంది. ఇరు కుటుంబాలు అంగీకారంతో నిశ్చితార్థం జ‌రుగుతుంది. ఆ త‌రువాత స్వాతి కుటుంబంలో అనుకోని సంఘ‌ట‌న‌లు జ‌రగడంతో స్వాతి కుటుంబం ఓ స్వామీజీని క‌లుస్తారు. చందుని అడ్డుపెట్టుకుని అత‌ని తండ్రి ప‌నిచేస్తున్న మంత్రి ద‌గ్గ‌ర స్వామీ వెయ్యి కోట్లు కొట్టేస్తాడు. దాంతో చందూ కూడా ఇబ్బందుల్లో పడతాడు. ఆ తరువాత ఏం జరిగిందనేది మిగతా కథ.

## నటవర్గం
* సుడిగాలి సుధీర్ (చందు)
* ధన్య బాలకృష్ణ (స్వాతి)
* నాజర్ (రాజన్న)
* సాయాజీ షిండే (చందు తండ్రి)
* ఇంద్రజ (చందు తల్లి)
* సంజయ్ స్వరూప్ (సహాయ నటుడు)
* పోసాని కృష్ణమురళి (చందు మామ)
* రవి కాలే (దుబాయ్ డాన్)
* బలిరెడ్డి పృథ్వీరాజ్ (డాక్టర్)

## సాంకేతికవర్గం
* దర్శకత్వం: రాజశేఖర్ రెడ్డి
* నిర్మాత: శేఖర్ రాజు
* సంగీతం: భీమ్స్‌ సిసిరోలియో
* ఛాయాగ్రహణం: సి. రాం ప్రసాద్
* నిర్మాణ సంస్థ: సురేఖ ఆర్ట్ క్రియేషన్స్

## పాటలు
ఈ చిత్రానికి భీమ్స్‌ సిసిరోలియో సంగీతం అందించాడు. సురేష్ ఉపాధ్యాయ, భీమ్స్‌ సిసిరోలియో, గద్దర్ పాటలు రాసారు. 2019, డిసెంబరు 25న హైదరాబాదులోని ప్రసాద్ లాబ్స్ లో చిత్ర నటీనటులు, సాంకేతిక నిపుణులు, ప్రేక్షకుల సమక్షంలో పాటలు విడుదలయ్యాయి.

## విడుదల - స్పందన
2019, డిసెంబరు 28న విడుదలైన ఈ చిత్రం ప్రేక్షకులు, సినీ విమర్శకుల నుండి మిశ్రమ స్పందనలు అందుకుంది.

## మూలాలు

## ఇతర లంకెలు

వర్గం:2019 తెలుగు సినిమాలు
వర్గం:తెలుగు హాస్య సినిమాలు
వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
వర్గం:నాజర్ నటించిన సినిమాలు
వర్గం:సాయాజీ షిండే నటించిన సినిమాలు
వర్గం:పోసాని కృష్ణ మురళి సినిమాలు
ఎ. సి. సుబ్బారెడ్డి ప్రభుత్వ వైద్య కళాశాల

**ఎ. సి. సుబ్బారెడ్డి ప్రభుత్వ వైద్య కళాశాల** ఆంధ్రప్రదేశ్ లోని నెల్లూరు జిల్లాలో ఉంది. ఈ వైద్య కళాశాల 2014 సంవత్సరంలో స్థాపించబడింది. ఇది డాక్టర్ ఎన్.టి.ఆర్. ఆరోగ్యశాస్త్ర విశ్వవిద్యాలయం (ఎన్.టి.ఆర్.విశ్వవిద్యాలయం ఆఫ్ హెల్త్ సైన్సెస్ ) నకు అనుబంధంగా ఉంది. నీట్ పరీక్ష ద్వారా ఇందులో వైద్య విద్యార్థులకు ప్రవేశం లభిస్తుంది. ఈ కళాశాలలో ప్రతి సంవత్సరం 150 ఎంబిబిఎస్ సీట్లును నీట్ పరీక్ష ఆధారంగా కేటాయిస్తారు. ఈ కళాశాలకు ప్రముఖ నాయకుడు, నెల్లూరుజిల్లా మాజీ మునిసిపల్ చైర్మన్ ఆనం చెంచు సుబ్బారెడ్డి పేరు పెట్టారు.

## చరిత్ర
నెల్లూరులోని దొడ్ల సుబ్బారెడ్డి జిల్లా ప్రధాన కార్యాలయ ఆసుపత్రి 1963 నుండి 1968 వరకు నిర్మించబడింది. DSR జిల్లా కేంద్ర హాస్పిటల్ ఆంధ్రప్రదేశ్ గౌరవ ముఖ్యమంత్రి శ్రీ నీలం సంజీవరెడ్డి చేత శంకుస్థాపన చేయబడింది. DSR జిల్లా కేంద్ర హాస్పిటల్ ను 1968 డిసెంబరు 18 న కర్ణాటక ముఖ్యమంత్రి శ్రీ వీరేంద్ర పాటిల్, ఆంధ్రప్రదేశ్ గౌరవ ముఖ్యమంత్రి శ్రీ కాసు బ్రహ్మానందరెడ్డి ప్రారంభించారు. దొడ్ల సుబ్బారెడ్డి జిల్లా ప్రధాన కార్యాలయ ఆసుపత్రి ఆవరణలోనే ఆనం చెంచు సుబ్బారెడ్డి ప్రభుత్వ వైద్య కళాశాల నిర్మించబడింది.

## క్యాంపస్
ఈ ప్రాంగణం 67.5 ఎకరాల విస్తీర్ణంలో ఉంది. M.B.B.S విద్యార్థులకు నాణ్యమైన విద్యను అందించడానికి మౌలిక సదుపాయాలు, పరికరాలు, అధ్యాపకులు వంటి అన్ని సౌకర్యాలు ఈ కళాశాలకు లభించాయి.

## మూలాలు

వర్గం:వైద్య కళాశాలలు
వర్గం:ఆంధ్రప్రదేశ్ వైద్య కళాశాలలు


## వెలుపలి లంకెలు
గుణ 369

**గుణ 369** 2019, ఆగస్టు 2న విడుదలైన తెలుగు చలనచిత్రం. అర్జున్ జంధ్యాల దర్శకత్వంలో వచ్చిన ఈ చిత్రంలో కార్తికేయ గుమ్మకొండ, ఎల్.కె. అనఘ నటించారు. ఎస్.జి. మూవీ మేకర్స్ పతాకంపై అనిల్ కడియాల, తిరుమల్ రెడ్డి నిర్మించిన ఈ చిత్రానికి చైతన్ భరధ్వాజ్ సంగీతం అందించాడు. ఆడపిల్లలను వేధించే వాళ్లకు శిక్షలు కఠినంగా ఉండాలన్న సందేశాన్ని కమర్షియల్ జానర్‌లో చెప్పబడింది.

## కథా నేపథ్యం
తన తండ్రి కోరిక ప్రకారం ఎలాగైనా బీటెక్‌ పాసవ్వాలనుకునే సాధారణ కుర్రాడైన గుణ (కార్తికేయ) కాలనీలో అందరికీ సాయం చేస్తూ మంచి కుర్రాడిగా పేరు తెచ్చుకుంటాడు. కాలనీకి కొత్తగా వచ్చిన గీత (అనఘ) అనే అమ్మాయితో గుణ ప్రేమలో పడతాడు. గుణ మంచితనం గురించి తెలిసి గీత కూడా తనని ఇష్టపడుతుంది. స్నేహితుడికి సాయం చేయబోయి గుణ ఇబ్బందుల్లో పడతాడు. గద్ధలగుంట రాధ (ఆదిత్య) అనే రౌడీ హత్య కేసులో గుణ జైలుకు వెళతాడు. దీంతో అప్పటి వరకు హ్యాపీగా సాగిపోతున్న గుణ జీవితం చిన్నాభిన్నం అవుతుంది. గుణ కుటుంబం ప్రమాదంలో పడుతుంది. ఈ సమస్యల నుంచి గుణ ఎలా బయటపడ్డాడు, రాధను హత్య చేసింది ఎవరు, తరువాత గుణ ఏం చేశాడన్నది మిగతా కథ.

## నటవర్గం
* కార్తికేయ గుమ్మకొండ (గుణ)
* అనఘ ఎల్.కె (గీత)
* విజయ నరేష్ (గుణ తండ్రి)
* హేమ (గుణ తండ్రి)
* కౌముది నేమని (గుణ సోదరి)
* సాక్షి శివ (గీత తండ్రి)
* ఆదిత్యా మీనన్ (రాధ)
* మంజు భార్గవి (రాధ తండ్రి)
* మహేష్ అచంట (గుణ స్నేహితుడు)
* శివాజీ రాజా (ఎస్సై)

## సాంకేతికవర్గం
* దర్శకత్వం: అర్జున్ జంధ్యాల
* నిర్మాత: అనిల్ కడియాల, తిరుమల్ రెడ్డి
* రచన: అనిల్ కడియాల
*సంగీతం: చేతన్ భరద్వాజ్
* ఛాయాగ్రహణం: రామ్
* నిర్మాణ సంస్థ: జ్ఞాపిక ఎంటర్టైన్మెంట్స్, ఎస్.జి. మూవీ మేకర్స్, స్ప్రింట్ ఫిల్మ్స్

## ఇతర వివరాలు
# బోయపాటి శ్రీను వద్ద దర్శకత్వ శాఖలో పనిచేసిన అర్జున్‌ జంధ్యాల ఈ చిత్రంతో దర్శకుడిగా పరిచయం అయ్యాడు.

## పాటలు

## స్పందన
ఈ చిత్రం విడుదలై ఎమోషనల్‌, యాక్షన్‌, సెంటిమెంట్ సీన్స్‌తో మాస్ ప్రేక్షకులను అకట్టుకుంది.

## మూలాలు

## ఇతర లంకెలు

వర్గం:2019 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:శివాజీ రాజా నటించిన సినిమాలు
వర్గం:విజయ నరేష్ నటించిన సినిమాలు
అక్కయ్యపాలెం (విశాఖపట్నం)

**అక్కయ్యపాలెం**, విశాఖపట్నం జిల్లా, మహా విశాఖ నగరపాలక సంస్థ లోని ఒక ప్రాంతం.   

## పరిసరాలు
ఈ ప్రాంతానికి దగ్గరలోనే ద్వారకానగర్, రైల్వే న్యూకాలనీ, దొండపర్తి, శాంతిపురం, తాటిచెట్లపాలెం, లలితా నగర్, నందగిరి నగర్, జగన్నాధపురం, కైలాసపురం, సాలిగ్రామపురం ఉన్నాయి  

## రవాణా సౌకర్యం
అక్కయ్యపాలెం నుండి గాజువాక, ఎన్‌ఏడీ కొత్త రోడ్డు, మద్దిలపాలెం, పెందుర్తి ప్రాంతాలకు బస్సు సౌకర్యం ఉంది. 

ఆంధ్రప్రదేశ్ రోడ్డు రవాణా సంస్థ రూటు వివరాలు:

## మూలాలు

## బయటి లింకులు
* హెచ్‌ఎం టీవీలో వ్యాసం 

వర్గం:విశాఖపట్నంలోని  ప్రాంతాలు
వర్గం:విశాఖపట్నం పరిసర ప్రాంతాలు
రోషిణి ప్రకాష్

**రోషిణి ప్రకాష్** దక్షిణ భారత చలనచిత్ర నటి, మోడల్. 2016లో వచ్చిన సప్తగిరి ఎక్స్‌ప్రెస్ సినిమాతో సినీరంగంలోకి ప్రవేశించింది.

## జననం - విద్యాభ్యాసం
రోషిణి 1993, సెప్టెంబరు 23న కర్ణాటకలోని మైసూర్ లో జన్మించింది. ఈమె తండ్రి ప్రకాష్ వ్యాపారస్తుడు. మైసూర్‌లోని శ్రీ జయచామరాజేంద్ర ఇంజనీరింగ్ కళాశాలలో ఇంజనీరింగ్ పూర్తిచేసింది.

## సినిమారంగం
మోడల్‌గా తన కెరీర్‌ను ప్రారంభించిన రోషిణి 2016లో *ఫెమినా మిస్ ఇండియా సౌత్* పోటీలో ఫైనల్‌కు చేరింది. రోషిణి తొలిచిత్రం సప్తగిరి ఎక్స్‌ప్రెస్ (2016). ఆ తరువాత *టైగర్ గల్లి* (2017), *ఎమాలి* (2018), *కవలుదారి* (2019) వంటి చిత్రాలలో నటించింది.

### నటించిన చిత్రాలు

## మూలాలు

## ఇతర లంకెలు
*

వర్గం:1993 జననాలు
వర్గం:మైసూరు నుండి వచ్చిన ప్రజలు
వర్గం:కర్ణాటక మహిళలు
వర్గం:తెలుగు సినిమా నటీమణులు
వర్గం:కన్నడ సినిమా నటీమణులు
వర్గం:తమిళ సినిమా నటీమణులు
స్విమ్స్ - శ్రీ పద్మావతి మహిళా వైద్య కళాశాల

**స్విమ్స్ - శ్రీ పద్మావతి మహిళా వైద్య కళాశాల** భారతదేశంలోని ఆంధ్రప్రదేశ్ లోని తిరుపతిలో మహిళల కోసం అంకితం చేయబడిన ఒక వైద్య కళాశాల. ఈ కళాశాలను శ్రీ వెంకటేశ్వర ఇన్స్టిట్యూట్ ఆఫ్ మెడికల్ సైన్సెస్ (స్విమ్స్) విశ్వవిద్యాలయం నిర్వహిస్తుంది. ఈ కళాశాల 2014 సంవత్సరంలో స్థాపించబడింది. దీనికి 150 సీట్లు ఉన్నాయి.
ఈ కళాశాలను మెడికల్ కౌన్సిల్ ఆఫ్ ఇండియా ఆమోదించింది, గుర్తించింది.

## చదువులు
కళాశాలలో అందించే ప్రధాన అండర్ గ్రాడ్యుయేట్ కోర్సు MBBS (బ్యాచిలర్ ఆఫ్ మెడిసిన్, బ్యాచిలర్ ఆఫ్ సర్జరీ) కోర్సు. అండర్ గ్రాడ్యుయేట్ కోర్సులకు అర్హత ఇంటర్మీడియట్ (10+2) లేదా వృక్షశాస్త్రం, జువాలజీ, ఫిజిక్స్, కెమిస్ట్రీతో సమానమైన విద్య. సాధారణ ప్రవేశ పరీక్ష నీట్ ర్యాంకులపై ఆధారపడి, N.T.R. హెల్త్ సైన్సెస్ విశ్వవిద్యాలయం ఈ కళాశాలల్లో సీట్లను నింపుతుంది.

## మూలాలు

వర్గం:వైద్య కళాశాలలు
వర్గం:ఆంధ్రప్రదేశ్ వైద్య కళాశాలలు


## వెలుపలి లంకెలు
తారా అలీషా బెర్రీ

**తారా అలీషా బెర్రీ** భారతీయ చలనచిత్ర, రంగస్థల నటి. హిందీ, తెలుగు చిత్రాలలో నటించిన తారా అలీషా 2011లో 100% లవ్ సినిమాతో సినిమారంగంలోకి ప్రవేశించింది.

## జననం - విద్యాభ్యాసం
తారా అలీషా బెర్రీ 1988, మే 19న గౌతం బెర్రీ, నందిని సేన్ దంపతులకు  మహారాష్ట్రలోని ముంబైలో జన్మించింది. బెంగుళూరులో తన విద్యను పూర్తి చేసి, కాలిఫోర్నియా ఆరెంజ్ కౌంటీలోని చాప్మన్ విశ్వవిద్యాలయంలో ఫిల్మ్ ప్రొడక్షన్, స్క్రీన్ రైటింగ్‌లతోపాటు నట శిక్షణకు సంబంధించిన కోర్సు చేసింది.

## నాటకరంగం
ముంబైకి వచ్చి క్రియేటింగ్ కారక్టర్స్ వద్ద 4 నెలలపాటు పనిచేసి, నాటకరంగ ప్రముఖులు నిర్వహించిన 3 వారాల ఇంటెన్సివ్ డ్రామా ప్రోగ్రాంలో నటించింది.

## సినిమారంగం
2011లో ఈరోస్ నిర్మించిన *ఖాన్గర్జి* అనే మ్యూజిక్ వీడియోలో షాన్ తో కలిసి నటించింది. ఈమె తొలి హిందీ చిత్రం మాస్ట్రామ్ (2014). రవీంద్రనాథ్ ఠాగూర్ రాసిన కథల ఆధారంగా 2015లో ఎపిక్ ఛానెల్‌లో కోసం అనురాగ్ బసు దర్శకత్వం వహించిన *చోఖేర్ బాలి* సిరీస్లో నటించింది.  2015, సెప్టెంబరు 11న ప్రకాష్ నంబియార్ దర్శకత్వం వహించిన *ది పర్ఫెక్ట్ గర్ల్* విడుదలైంది. వివేష్ భట్ దర్శకత్వంలో విశేష్ ఫిల్మ్స్, టి-సిరీస్ సంయుక్తంగా నిర్మించిన *లవ్ గేమ్స్* చిత్రంలో నటించింది.

### నటించిన చిత్రాలు

## మూలాలు

## ఇతర లంకెలు

*
*

వర్గం:1988 జననాలు
వర్గం:హిందీ సినిమా నటీమణులు
వర్గం:తెలుగు సినిమా నటీమణులు
వర్గం:మహారాష్ట్ర మహిళలు
వర్గం:ముంబై సినిమా నటీమణులు
వర్గం:బెంగాలీ సినిమా నటీమణులు
అఖిల భారత వైద్య విజ్ఞాన సంస్థ, న్యూఢిల్లీ

**అఖిల భారత వైద్య విజ్ఞాన సంస్థ, న్యూఢిల్లీ** (**ఎయిమ్స్ న్యూఢిల్లీ**) భారతదేశంలోని న్యూఢిల్లీలో ఉన్న ఒక వైద్య కళాశాల, వైద్య పరిశోధన ప్రభుత్వ విశ్వవిద్యాలయం. ఎయిమ్స్ (న్యూఢిల్లీ) 1956 లో పార్లమెంట్ చట్టం ద్వారా స్థాపించబడింది, ఆరోగ్య, కుటుంబ సంక్షేమ మంత్రిత్వ శాఖ క్రింద స్వయంప్రతిపత్తితో పనిచేస్తుంది.

## డైరెక్టర్లు
# బి.బి.దీక్షిత్
# కె.ఎల్.విగ్
# వి.రామలింగస్వామి
# ఎల్.పి.అగర్వాల్
# హెచ్.డి.టండన్
# స్నేహ భార్గవ
# ఎస్.కక్కర్
# ఎల్.ఎం.నాథ్
# ఎల్.కె.భుటానీ
# పి.కె.డావే
# పి.వేణుగోపాల్ 
# టి.డి. డోగ్రా
# రమేష్ సి. డేకా - ప్రస్తుత

## ఇవి కూడా చూడండి
అఖిల భారత వైద్య విజ్ఞాన సంస్థ - (All India Institute of Medical Sciences టూకీగా AIIMS) భారతదేశంలో వైద్యశాస్త్రంలో పేరెన్నికగన్న ప్రభుత్వ సంస్థ.

వర్గం:భారత వైద్య మండలి
వర్గం:వైద్య కళాశాలలు
బుష్‌ఫైర్స్ ఆస్ట్రేలియా (2019–2020)

2019–2020 ఆస్ట్రేలియాలో బుష్‌ఫైర్ లో   అంతటా మంటలు చెలరేగుతున్నాయి .
ఆస్ట్రేలియాలో బుష్‌ఫైర్స్‌ రోజురోజుకు తీవ్రమవుతున్నాయి.2020 జనవరి 8 నాటికి మంటల వల్ల 28 మంది మృతి చెందారు. కోట్లాది అడవి జంతువులు ప్రాణాలు కోల్పోయాయి.
వేలాది మంది
నిరాశ్రయులయ్యారు.న్యూసౌత్‌‌‌‌వేల్స్‌‌‌‌, విక్టోరియా రాష్ట్రాల్లో  సుమారు 60 లక్షల హెక్టార్లలో మంటలు వ్యాపించాయి. అంతరించిపోతున్న కొన్ని జంతు జాతులు ఈ మంటల వల్ల అంతరించిపోతాయని పర్యావరణ శాస్త్రవేత్తలు వెల్లడించారు.

## జంతువులకు రక్షణ
జంతువులను కాపాడే పనిని ఫేమస్‌‌‌‌ క్రొకొడైల్‌‌‌‌ హంటర్‌‌‌‌ స్టీవ్‌‌‌‌ ఇర్విన్‌‌‌‌ ఫ్యామిలీ కొనసాగిస్తూనే ఉంది. ఇప్పటివరకు సుమారు 90 వేల జంతువులను కాపాడి చికిత్స చేయించారు.  ఇవన్నీ ఆస్ట్రేలియా జూ వైల్డ్‌‌‌‌లైఫ్‌‌‌‌ హాస్పిటల్‌‌‌‌లో ట్రీట్‌‌‌‌మెంట్‌‌‌‌ ఇస్తున్నారు.

## మూలాలు

వర్గం:ప్రమాదాలు
సిద్ధి ఇద్నాని

**సిద్ధి ఇద్నాని** తెలుగు చలనచిత్ర నటి. 2018లో వచ్చిన జంబ లకిడి పంబ సినిమాతో తెలుగు సినీరంగంలోకి అడుగుపెట్టింది.

## జననం
సిద్ధి ఇద్నాని జనవరి 10న ముంబైలో జన్మించింది. తండ్రి అశోక్ ఇద్నాని నట శిక్షకుడు కాగా, తల్లి ఫాల్గుని దావే టెలివిజన్ నటి.

## సినిమారంగం
2014లో క్లీన్ అండ్ క్లియర్ బాంబే టైమ్స్ ఫ్రెష్ ఫేస్ పోటీలో మూడవ రన్నరప్ గా నిలిచింది. 2017లో గుజరాతిలో దేవంగ్ పటేల్ నటించిన *గ్రాండ్ హాలీ* చిత్రంతో సినిమారంగానికి వచ్చింది. మిస్ ఇండియా సూపర్ టాలెంట్ గెలుచుకునేందుకు 2018లో పారిస్ లో భారతదేశంకు ప్రాతినిధ్యం వహించింది.

### నటించిన సినిమాలు

## మూలాలు

## ఇతర లంకెలు
* 

వర్గం:తెలుగు సినిమా నటీమణులు
వర్గం:గుజరాతీ సినిమా నటీమణులు
వర్గం:మహారాష్ట్ర మహిళలు
కౌసల్య కృష్ణమూర్తి

**కౌసల్య కృష్ణమూర్తి** 2019, ఆగస్టు 23న విడుదలైన క్రీడా నేపథ్య తెలుగు చలనచిత్రం. క్రియేటివ్ కమర్షియల్స్ పతాకంపై కె.ఎ. వల్లభ నిర్మించిన ఈ చిత్రానికి భీమినేని శ్రీనివాసరావు దర్శకత్వం వహించాడు. ఐశ్వర్య రాజేష్, రాజేంద్ర ప్రసాద్, కార్తీక్ రాజు, శివ కార్తీకేయన్ తదితరులు ప్రధాన పాత్రలు పోషించగా దిబు నిన్నాన్ థామస్ సంగీతం అందించాడు. 2018లో తమిళంలో వచ్చిన *కనా* సినిమాకు ఇది రిమేక్. ఐశ్వర్య రాజేష్, శివ కార్తీకేయన్ లకు తెలుగులో ఇది తొలిచిత్రం. శివ కార్తీకేయన్ కు సంబంధించిన కొన్ని సన్నివేశాలు తమిళ మాతృక నుండి తీసుకోబడ్డాయి.

## కథా సారాంశం
కృష్ణ‌మూర్తి (రాజేంద్ర‌ప్ర‌సాద్‌) కి వ్య‌వ‌సాయం అంటే ఎంతిష్ట‌మో, క్రికెట్ కూడా అంతే ఇష్టం. క్రికెట్ లో భారతదేశం ఓడిపోతే అస్స‌లు త‌ట్టుకోలేడు. కౌసల్య (ఐశ్వ‌ర్య రాజేష్‌) కూడా తండ్రిని చూసి క్రికెట్‌పై ఇష్టం పెంచుకుంటుంది. ఇండియా త‌ర‌పున ఆడి, క‌ప్పు గెలిచి తండ్రి క‌ళ్ల‌లో ఆనందం చూడాల‌నుకొని తన స్నేహితులతో క్రికెట్ ఆడుతుంది. అబ్బాయిల‌తో క్రికెట్ ఆడుతుండడం చూసి తల్లి (ఝాన్సీ) అడ్డుకుంటూ ఉంటుంది,  ఊళ్లో వాళ్లు కూడా సూటిపోటి మాట‌లు అంటుంటారు. అయినాకాని వాట‌న్నింటినీ త‌ట్టుకుని కౌసల్య‌ క్రికెట‌ర్‌గా అడుగులు వేస్తుంది. అనుకున్న ల‌క్ష్యాన్ని సాధించిందా, లేదా, త‌న ల‌క్ష్యం కోసం కౌస‌ల్య ఎన్నికష్టాలు ప‌డిందనేది మిగతా కథ.

## [[ఐశ్వర్య రాజేశ్]]

* ఐశ్వర్య రాజేష్ (కౌసల్య కృష్ణమూర్తి)
* రాజేంద్ర ప్రసాద్ (కృష్ణమూర్తి) 
* కార్తీక్ రాజు (సాయి)
* శివ కార్తీకేయన్ (నెల్సన్ దిలీప్ కుమార్)
* ఝాన్సీ (సావిత్రి-కౌలస్య తల్లి)
* వెన్నెల కిషోర్ (ఇన్స్పెక్టర్ బలరాం)
* భీమినేని శ్రీనివాసరావు (బ్యాంక్ మేనేజరు)
* రవి ప్రకాష్ (స్కూల్ పిఈటి)
* శశాంక్
* సి.వి.ఎల్.నరసింహారావు
* *రంగస్థలం* మహేష్
* విష్ణు ఓయ్
* నటాష పరాషర్
* నిరాళి ఓజా (గాయత్రి దీక్షిత్)
* షైలా ఆలం (అంజలి శర్మ)
* సుశ్రీ ప్రధాన్ (దీపికా పటేల్)
* రమ్య జెస్టిన్ (రమ్య)
* సజన సాజీవన్ (సజన)

## సాంకేతికవర్గం
* చిత్రానువాదం, దర్శకత్వం: భీమినేని శ్రీనివాసరావు
* నిర్మాత: కె.ఎ. వల్లభ, కె. ఎస్. రామారావు (సమర్పణ)
* మాటలు: చౌదరి హనుమాన్
* సంగీతం: దిబు నిన్నాన్ థామస్
* ఛాయాగ్రహణం: బి. ఆండ్రీవ్
* కూర్పు: కోటగిరి వెంకటేశ్వరరావు
* నిర్మాణ సంస్థ: క్రియేటివ్ కమర్షియల్స్
*పాటలు:కృష్ణకాంత్, రామజోగయ్య శాస్త్రి, కాసర్ల శ్యామ్‌, గోసాల రాంబాబు

## నిర్మాణం
చిత్ర సమర్పకులు కె.ఎస్. రామారావు తమిళ చిత్రం *కనా* ట్రైలర్ చూసి తెలుగులో పునఃనిర్మాణం చేయాలని నిర్ణయించుకున్నాడు. కౌసల్య కృష్ణమూర్తి పేరుతో తెలుగులో పునఃనిర్మాణం చేయబడి, రాజమండ్రి పరిసర ప్రాంతాల్లో చిత్రీకరించబడింది.

## మార్కెటింగ్ - విడుదల
2019, జూన్ 18న ఈ చిత్ర అధికారిక టీజర్‌ సోనీ మ్యూజిక్ ఇండియా ద్వారా విడుదలయింది.  రెండు నెలల తరువాత, 2019 ఆగస్టు 19న అధికారిక ట్రైలర్‌ సోనీ మ్యూజిక్ ఇండియా ద్వారా విడుదలయింది. ఈ చిత్రం 2019, ఆగస్టు 23న విడుదలయింది.

## పాటలు
తమిళ మాతృకకు సంగీతం అందించిన దిబు నిన్నాన్ థామస్ తెలుగు సినిమాకు కూడా సంగీతం అందించాడు. చిత్రంలోని మొదటి పాట ట్యూన్ కనా చిత్రం నుండి తీసుకోబడింది.

## రేటింగ్
# 123తెలుగు - 3/5
# టైమ్స్ ఆఫ్ ఇండియా - 2.5/5
# దక్కన్ క్రానికల్- 2.5/5
# గ్రేట్ ఆంధ్ర - 2.5/5

## మూలాలు

## ఇతర లంకెలు
* 

వర్గం:2019 తెలుగు సినిమాలు
వర్గం:రాజేంద్ర ప్రసాద్ నటించిన సినిమాలు
వర్గం:తెలుగు క్రీడల సినిమాలు
అఖిల భారత వైద్య విజ్ఞాన సంస్థ (మంగళగిరి)

**అఖిల భారత వైద్య విజ్ఞాన సంస్థ, మంగళగిరి** (**ఎయిమ్స్ మంగళగిరి** లేదా **ఎయిమ్స్-ఎం**) అనేది ఒక వైద్య పరిశోధన ప్రభుత్వ ఉన్నత విద్యా సంస్థ. ఈ వైద్య కళాశాల భారతదేశంలోని ఆంధ్రప్రదేశ్ లోని గుంటూరు జిల్లాలోని మంగళగిరిలో ఉంది. 2014 జూలైలో ప్రకటించిన నాలుగు "ఫేజ్- IV" ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్ (ఎయిమ్స్) లో ఇది ఒకటి.ఇది గుంటూరు, విజయవాడ మధ్య ఉంది.
thumb|మంగళగిరిలో ఎయిమ్స్‌కు పునాదిరాయి వేయడానికి జె.పి.నడ్డా, కేంద్ర మంత్రి ఫలకాన్ని ఆవిష్కరించారు|265x265px
## పాలక వర్గం
ఎంపిక కమిటి సిపార్సుల మేరకు ముఖేశ్ త్రిపాటి సంస్థ డైరెక్టరుగా నియించబడ్డాడు. టి.ఎస్.రవికుమార్ వైస్ చాన్సలర్ గా నియమించబడ్డాడు.

## చరిత్ర
2014-15 బడ్జెట్ ప్రసంగంలో, ఆర్థిక మంత్రి అరుణ్ జైట్లీ 2014 జూలైలో ఆంధ్రప్రదేశ్ తో సహా నాలుగు కొత్త ఎయిమ్స్ ఏర్పాటు కోసం, 500 కోట్ల బడ్జెట్‌ను ప్రకటించాడు. పశ్చిమ బెంగాల్, రాష్ట్రంలోని కళ్యాణి, మహారాష్ట్రలోని విదర్భ ప్రాంతం, ఉత్తరప్రదేశ్ లోని పూర్వాంచల్ ప్రాంతం "ఫేజ్- IV" ఇన్స్టిట్యూట్స్ అని పిలవబడేవి.వీటిలో 2015 అక్టోబరులో మంగళగిరి ఎయిమ్స్‌ ఏర్పాటుకు 1,618 కోట్ల ఖర్చుకు కేబినెట్ ఆమోదించింది. శాశ్వత ప్రాంగణంలో నిర్మాణపనులు 2017 సెప్టెంబరులో ప్రారంభమయ్యాయి. ఇంతలో ఎయిమ్స్ మంగళగిరి 2018-19 విద్యా సంవత్సరాన్ని సిద్ధార్థ వైద్య కళాశాలలో తాత్కాలిక ప్రాంగణం నుండి ప్రారంభించారు.  శాశ్వత క్యాంపస్‌లోని అవుట్‌ పేషెంట్ విభాగం (ఒపిడి) 2019 మార్చి నుండి పనిచేయడం ప్రారంభించింది.

## 10 రూపాయలకే ఓపీ సేవలు
ఇక్కడ వైద్యం రూ.10కే అందడం కాక వైద్య పరీక్షలకు చెల్లించాల్సిన ఫీజులు ఇలా ఉన్నాయి.

*కంప్లీట్‌ బ్లడ్‌ పిక్చర్‌ రూ.365

*ఫాస్టింగ్‌ అండ్‌ ర్యాండమ్‌ బ్లడ్‌ షుగర్‌ రూ.24+24

*లివర్‌ ఫంక్షనింగ్‌ టెస్ట్‌ రూ.225

*కిడ్నీ ఫంక్షనింగ్‌ టెస్ట్‌ రూ.225

*లిపిడ్‌ ప్రొఫైల్‌ రూ.200

*థైరాయిడ్‌ ప్రొఫైల్‌ రూ.200

*ఈసీజీ రూ.50

*ఛాతి ఎక్స్‌రే రూ.60

*మామోగ్రఫీ రూ.630

*అలా్ట్రసోనోగ్రఫీ రూ.323

* యూరిన్‌ ఎనాలిసిస్‌ రూ.35

*హెచ్‌ఐవీ రాపిడ్‌ టెస్ట్‌ రూ.150

*హెచ్‌బియస్‌ ఏజీ రాపిడ్‌ టెస్ట్‌  రూ.28

## ప్రారంభం
భార‌త ప్ర‌ధాన మంత్రి న‌రేంద్ర మోదీ 2022 జులై 4న ఆంధ్ర‌ప్ర‌దేశ్ ప‌ర్య‌ట‌న‌లో భాగంగా మంగ‌ళ‌గిరిలో నూత‌నంగా నిర్మాణం పూర్తి చేసుకున్న ఎయిమ్స్‌ను ప్రారంభించ‌నున్నారు. 

## మూలాలు


## వెలుపలి లంకెలు

వర్గం:వైద్య కళాశాలలు
వర్గం:ఆంధ్రప్రదేశ్ వైద్య కళాశాలలు
బాలచెరువు (విశాఖపట్నం)

**బాలచెరువు**, విశాఖపట్నం జిల్లా,  గాజువాక, పెదగంట్యాడ ఏరియాలకు ఆనుకొని ఉన్న ప్రాంతం.

బాలచెరువు మహా విశాఖ మున్సిపల్ కార్పొరేషన్ 52వ వార్డు పరిధిలోకి వస్తుంది. విశాఖ స్టీల్ ప్లాంట్ నిర్మాణం జరిగినప్పుడు, బాలచెరువు గ్రామంలోని చాలాభాగం ఖాళీ
చేయబడింది. కొత్త గాజువాక నుండి గంట్యాడ వెళ్లే దారి, బాలచెరువు రోడ్డుగా సుపరిచితం. 1971 జనవరి 20వ తేదీన బాలచెరువు వద్ద విశాఖ ఉక్కు కర్మాగారం నిర్మాణానికి ప్రారంభోత్సవం జరిగింది. 

## ప్రయాణ సౌకర్యాలు
కొత్త గాజువాక నుండి ఈ ప్రాంతానికి ఆటో సౌకర్యం ఉంటుంది. అలాగే కొన్ని ప్రత్యేక రూట్ బస్సులు మాత్రమే వెళ్తాయి.
 
## వైద్య సౌకర్యం
### ప్రభుత్వ వైద్య సౌకర్యం
ప్రాథమిక ఆరోగ్య కేంద్రం ఉంది.

### ప్రైవేటు వైద్య సౌకర్యం
పదుల సంఖ్యలో క్లినిక్‌లు ఉన్నాయి. ఓ ప్రైవేటు ఆసుపత్రి కూడా ఉంది.

## తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. ఇటీవలే బాలచెరువు మీసేవ కేంద్రం గ్రౌండ్‌లో డ్రై రిసోర్స్ సెంటర్ (డంపింగ్ యార్డ్) ఏర్పాటు చేయాలని జీవీఎంసీ నిర్ణయం తీసుకుంది.

## విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది.

## మూలాలు

*  ఆంధ్రజ్యోతి పత్రికలో వ్యాసం
*  ప్రజాశక్తి పత్రికలో వ్యాసం
*  ఆంధ్రభూమి పత్రికలో వ్యాసం

## వెలుపలి లంకెలు
కల్లుపాకలు (విశాఖపట్నం)

**కల్లుపాకలు**, విశాఖపట్నం జిల్లా,  పూర్ణా మార్కెట్ ఏరియాకి సంబంధించిన ప్రాంతం.

కల్లుపాకలు మహా విశాఖ మున్సిపల్ కార్పొరేషన్ 26వ వార్డు పరిధిలోకి వస్తుంది. జాలరిపేట, జబ్బరితోట, రెల్లివీధి, బురుజు పేట, కాకర వీధి, గొడారి గోతులు, రజక వీధి, మంతా వారి వీధి, ప్రసాద్ గార్డెన్స్, పండా వీధి, గాజుల వీధి, ఫెర్రీ రోడ్డు మొదలైనవి ఈ ఏరియాకి పరిసర ప్రాంతాలు. ఈ ప్రాంతం విశాఖపట్నం దక్షిణ నియోజకవర్గంలోకి వస్తుంది. 

## ప్రయాణ సౌకర్యాలు
జగదాంబ జంక్షన్, పూర్ణా మార్కెట్ ప్రాంతాల నుండి ఆటో, బస్సు సౌకర్యం ఉంది
 
## పారిశుద్ధ్య వ్యవస్థ
విశాఖలోని అపరిశుభ్రమైన ప్రాంతాలలో కల్లుపాకలు కూడా ఒకటి. డ్రెయిన్లు పూడుకుపోయి ఉండడం వల్ల ఎప్పుడూ మురుగు ప్రవహిస్తూ ఉంటుంది. ఈ మధ్యకాలంలో ఇంటింటికి చెత్త సేకరణ కార్యక్రమాన్ని
ఇక్కడ కార్పొరేషన్ చేపట్టింది.

## విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది.

## మూలాలు

## వెలుపలి లంకెలు

*ప్రజాశక్తి పత్రికలో వ్యాసం

వర్గం:విశాఖపట్నం పరిసర ప్రాంతాలు
గోపీనాథ్ గజపతి

**గోపీనాథ్ గజపతి**  (జననం 6 మార్చి 1943)  భారతదేశ  9, 10 లోక్‌సభ సభ్యుడు . అతను ఒడిశాలోని బెర్హంపూర్ నియోజకవర్గానికి ప్రాతినిధ్యం వహించాడు. అతను భారత జాతీయ కాంగ్రెస్ రాజకీయ పార్టీ సభ్యుడు. తరువాత అతను బిజెపిలో చేరాడు.   2009 లో బిజూ జనతాదళ్ పార్టీలోకి చేరాడు..  

అతను భువనేశ్వర్‌లోని ఓ ప్రైవేటు ఆస్పత్రిలో చికిత్స పొందుతూ జనవరి 10, 2020న మరణించాడు.
## ప్రస్తావనలు

వర్గం:జీవిస్తున్న ప్రజలు
వర్గం:1943 జననాలు
వర్గం:ఒడిశా నుండి ఎన్నికైన లోక్‌సభ సభ్యులు
వర్గం:భారత జాతీయ కాంగ్రెస్ నాయకులు
వర్గం:9వ లోక్‌సభ సభ్యులు
వర్గం:2020 మరణాలు